Google 



This is a digital copy of a book that was prcscrvod for generations on library shelves before it was carefully scanned by Google as part of a project 

to make the world's books discoverablc online. 

It has survived long enough for the copyright to expire and the book to enter the public domain. A public domain book is one that was never subject 

to copyright or whose legal copyright term has expired. Whether a book is in the public domain may vary country to country. Public domain books 

are our gateways to the past, representing a wealth of history, cultuie and knowledge that's often difficult to discover. 

Marks, notations and other maiginalia present in the original volume will appear in this file - a reminder of this book's long journey from the 

publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain lx)oks l>elong to the 
public and we are merely their custodians. Nevertheless, this work is expensive, so in order to keep providing this resource, we liave taken steps to 
prevent abuse by commercial parties, including placing technical restrictions on automatcd querying. 
We also ask that you: 

+ Make non-commercial use of the files We designed Google Book Search for use by individuals, and we request that you use these files for 
person al, non-commercial purposes. 

+ Refrainfivm automated querying Do nol send aulomated queries of any sort to Google's system: If you are conducting research on machine 
translation, Optical character recognition or other areas where access to a laige amount of text is helpful, please contact us. We encourage the 
use of public domain materials for these purposes and may t« able to help. 

+ Maintain attributionTht GoogX'S "watermark" you see on each file is essential for informingpeopleabout this project and helping them find 
additional materials tlirough Google Book Search. Please do not remove it. 

+ Keep it legal Whatever your use, remember that you are lesponsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countries. Whether a book is still in copyright varies from country to country, and we can'l offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liabili^ can be quite seveie. 

About Google Book Search 

Google's mission is to organize the world's information and to make it universally accessible and useful. Google Book Search helps rcaders 
discover the world's books while helping authors and publishers reach new audiences. You can search through the full icxi of ihis book on the web 

at |http : //books . google . com/| 



Google 



Dette er en digital kopi af en bog, der har været bevaret i generationer på bibliotekshylder, før den omhyggeligt er scannet af Google 

som del af et projekt, der går ud på at gøre verdens bøger tilgængelige online. 

Den har overlevet længe nok til, at ophavsretten er udløbet, og til at bogen er blevet offentlig ejendom. En offentligt ejet bog er en bog, 

der aldrig har været underlagt copyright, eller hvor de juridiske copyright vilkår er udløbet. Om en bog er offentlig ejendom varierer fra 

land til land. Bøger, der er offentlig ejendom, er vores indblik i fortiden og repræsenterer en rigdom af historie, kultur og viden, der 

ofte er vanskelig at opdage. 

Mærker, kommentarer og andre marginalnoter, der er vises i det oprindelige bind, vises i denne fil - en påmindelse om denne bogs lange 

rejse fra udgiver til et bibliotek og endelig til dig. 

Retningslinjer for anvendelse 

Google er stolte over at indgå partnerskaber med biblioteker om at digitalisere offentligt ejede materialer og gøre dem bredt tilgængelige. 
Offentligt ejede bøger tilhører alle og vi er blot deres vogtere. Selvom dette arbejde er kostbart, så har vi taget skridt i retning af at 
forhindre misbrug fra kommerciel side, herunder placering af tekniske begrænsninger på automatiserede forespørgsler for fortsat at 
kunne tilvejebringe denne kilde. 
Vi beder dig også om følgende: 

• Anvend kun disse filer til ikkc-konnnerdolt brug 

Vi designede Google Bogsøgning til enkeltpersoner, og vi beder dig om at bruge disse filer til personlige, ikke-kommercielle formål. 

• Undlad at bruge automatiserede forespørgsler 

Undlad at sende automatiserede søgninger af nogen som helst art til Googles system. Hvis du foretager undersøgelse af m;iskl- 
noversættelse, optisk tegngenkendelse eller andre områder, hvor adgangen til store mængder tekst er nyttig, bør du kontakte os. 
Vi opmuntrer til anvendelse af offentligt ejede materialer til disse formål, og kan måske hjælpe. 

• Bevar tilegnelse 

Det Google- "vandmærke" du ser på hver fil er en vigtig måde at fortælle mennesker om dette projekt og hjælpe dem med at finde 
yderligere materialer ved brug af Google Bogsøgning. Lad være med at fjerne det. 

• Overhold reglerne 

Uanset hvad du bruger, skal du huske, at du er ansvarlig for at sikre, at dot du gør er lovligt. Antag ikke, at bare fordi vi tror, 
at en bog er offentlig ejendom for brugere i USA, at værket også er offentlig ejendom for brugere i andre lande. Om en bog 
stadig er underlagt copyright varierer fra land til land, og vi kan ikke tilbyde vejledning i, om en bestemt anvendelse af en bog er 
tilladt. Antag ikke at en bogs tilstedeværelse i Google Bogsøgning betyder, at den kan bruges på enhver måde overalt i verden. 
Erstatningspligten for krænkelse af copyright kan være ganske alvorlig. 

Om Google Bogsøgning 

Det er Googles mission at organisere alverdens oplysninger for at gøre dem almindeligt tilgængelige og nyttige. Google Bogsøgning 
hja^lper læsere med at opdage alverdens bøger, samtidi g med at det hjælper forfatter e og udgivere med at nå nye målgrupper. Du kan 
søge gcnnom hele teksten i denne bog på interncttct på |http : //hooks . google ■ com| 






ANNA BRYDE 



SKUESPll 



AF 



OTTO BENZON 







KøRENHAVX 

GYLDPINDALSKE BOG-HANDELS PORI,AG 

F H. IJ A G G 1- S R O G T K V K \C K R 1 



i ! . 



\ t 









Af Pressens Udtalelser om 

SPORTSMÆND 

anføres : 

Georg Brandes (BørstiJendc) 

_. — — et vittigt, -^aare muntert og fornojelit>t, let sati- 
risk St3'kke Arbejdu ■— — — 

— - --- et Arbejde af sand literær Værdi; inandii^t I 
sit Anheg, modigt i sin Satire, lattervækkende i sit Vid. 

Der slaar Kn et frisk Pust im^de fra „Sportsn^'end**. iJt.l 
i.r et l'Viluftsstykke, som vi ikke længe har set det; det er ikki 
en iComedie, der foregaar indenfor fire Vægge, men en Itn.. 
>u-«tional Satire, som med Vinvl i sine Sejl stryger Tilskuei-ic 
rask forbi. 

Tbii dette er et Stykke med Kaggrund '^i^ Persj.-^ektiv. .! 
Stykke, hvor der staar meget mellem LiniL.rne, siet intet Fa<;aL!e- 
Stykke, men et humoristisk Symbol. Iblandt de mange \ ilti;^ 
Repliker ei der endelig et ikke ganske ringe Tal, der er ^aa 
monsterværdigt fonnede, at de har en ganske ordsnrog^;:i'j.ii!, 
Krii'akter. 

Edvard Brandes (Politiken) 

... — — Dqi er Satire af allerfnrste Rang, •f)g Ur. r.eiv/. r 
er ingensinde tidligere naaet ^aa vidt som i dette L\'si spils ■ - 
man kan vel sige: alvorlige Spog. I d(^LS Rcpl'ker faldci Sv;»h/- 
skig saa haarde, at meget naturligt do skreg, som tol't- 
sig ramte. 

Erik Skram 'illustreret Tidvnde; 
Si.vkkets Nerve og Mening er ri\ i n.'esten frvdefnlu ,St(Mii- 
ning uJfort bitter Satire over „ue a'n-S(^te Ma^nds Fagforening;" 

FORSPIL 



Det er lys Sommernat paa Sundet. Nogle Favne borte 
ligger en Kutter med alle Sejl oppe; men Sejlene hænger 
slappe ned, og den ligger saa stille, som laa den for Anker. 

I Horizonten tegner den skovklædte Kyst sin Silhouet 
op mod den lysende, perlemorsglittrende Himmel. Vandet 
er blankt som et Spejl, kun lige under Kysten kruses det let. 

Tilrors ombord i Kutteren sidder Anna Bryde, og 
ved Siden af hende Henrik. Kaj staar tæt ved med den 
ene Fod paa Lønningen og kigger ind imod Land. Lidt fra 
dem, henne paa Ruffet, ligger Ring paa Ryggen med Hæn- 
derne under sit Hoved, ligger og stirrer op i Luften. Paa 
Dækket staar Flasker og Glas. 

Inde fra Land hares Sang og sagte Musik. Det er 
en Kvindestemme: 

Var det ej nylig, Solen sank 
ned bag Skovene i det Qæme, 
nylig ferst, at den blege Stjæme 
saa' sit Billed i Belgen blank? 

Er det alt Dagens Guld, som gryer? 
Glider alt Solens Lavastremme 
over de bjærgebølgede Skyer? 
Er det forbi med Nattens Dremme? 

Næppe kommen drager Du bort. — 
Lyse Nat, hvi er Du saa kort? 

Sangen, hvis Ord kun utydeligt skælnes, standser, 

og Musiken der bort. 

Anna. 
Nu holdt hun op. 

Kaj. 
Tak for Din Sang, Du ubekendte Skønne! 
Jeg tømmer dette Glas for Dig. 

Henrik. 
Du skulde svare hende med en Sang. 

Kaj. 
Jeg er ikke oplagt til at synge. 

Anna. 

Aa Passiar! Kom! Sæt Dig her hos mig. 
Hvad er der saa ivejen, store Barn? Tror Du 
endnu, at Du skal hænge lidt med Hovedet engang 
imellem — for Anstands Skyld? Det skal Du 
ikke, Kaj. Det ligger ikke for Dig. Du tager 
Dig ikke ud som Alvorsmand. 

Ung og glad og sorgløs skal Du være! 
Henrik, har jeg ikke Ret? 

Henrik. 
Selvfølgelig. 

Anna 

tU Kaj. 

Skænk i mit Glas! Saa drikker vi to sam- 



men. Skaal, Kaj! Venskabet og det gode Kam- 
meratskab leve! Skaal, Henrik! Skaal, Ring! — 
De sover da vel ikke? — Skaal, Allesammen! 

Kaj. 
Skaal, Anna! Du er prægtig! Du er brilliant! 
Men — én Fejl har Du. 

Anna. 
Og det er? 

Kaj. 
At Du ikke har en Tvillingsøster, jeg 
kunde faa. 

Anna 

lér. 

Det er saamænd min mindste Fejl. 

Kaj. 
Det er en stor Fejl, Anna. Men det er din 
eneste. 

Anna. 
Ja, jeg skal love for det. 

Kaj. 
Alt er jo fuldkomment! Dit Hjærte — det 
er som Guld, Dit Aasyn som en lysende Stjærne ; 
Din Tanke er ren som Krystal, (Anna lér) og Din 



Latter som Lyden af rislende Kilder. Din Tale 
er liflig som Vin — og Din Vin liflig som Din 
Tale — — om det saa er Din Mand, saa véd 
jeg ikke noget at udsætte paa ham. 

Henrik. 
Maa jeg takke. 

Kaj. 
Ja, Henrik, Du er en heldig Kantøffel. Men 
Du fortjener ogsaa at være det. 

Henrik 

til Anna. 

Det drypper lidt paa Degnen. 

Kaj. 
Ak ja! Det er herligt at leve — alligevel! 
Men jeg trænger til noget eller nogen at leve 

for — jeg føler som et Overskud af Kraft 

jeg véd ikke, hvad det er, men — — — 

Henrik. 
Det er Ungdom, Kaj. 

Kaj. 
Ungdom! ja. 

Nynner. 

Ungdomstid, hvor er Du dog skøn! 
Foraarstid for Menneskehjærtet 

standser. 



Anna. 
Ja, spil og syng. 

Kaj. 

At tænke sig, at man engang skal blive 
gammel ! 

Kan Du tænke Dig mig gammel, Anna? 

Jeg synes, det er at tænke sig tænke 

sig noget, som — — som — — noget, som 
man ikke skal tænke sig. . 

Ring. 
De skal faa en Femøre, Warming, hvis De 
kan tie stille i ti Minutter. 

Kaj. 
Det var et sjofelt Bud! 

Anna 

leende. 

Det synes jeg virkelig ogsaa. 

Henrik. 
Jeg vilde i Dit Sted gøre det gratis. 

Kaj 

til Anna. 

De er gnavne, de to gamle. Men i Guds 
Navn! Lad os saa drømme da. 

De sidder en Stund tavse. 



Anna. 
Hvor det er stille! Man hører hver en Lyd. 

Kaj. 
Hør, hvor morsomt Vandet klukker mod 
Kutterens Bov. 

Anna. 
Ja — det lyder saa hyggeligt. 
Men hvad er det, der fløjter inde fra Breden? 
Ganske svagt — hør! 

Henrik. 
Det er Strandfuglene. 

Anna. 
Dem har jeg aldrig hørt om Dagen. 

Kaj 

efter et kort Ophold. 

Det var en Hund, som gøede! 

Anna. 
Det lød, som det var højt oppe i Landet. 
Maaske paa en af Bøndergaardene. 

Kaj. 
Sagtens en korrekt Køter af en Porthund, 
som tager paa Veje, fordi Karlen lister sig ud af 
Gaarden med Armen omkring Pigens Liv. 



Anna 

hen for sig. 

Ja, der maa ogsaa være smukt i Land. 

Henrik. 
Jeg synes, man hører Aareslag. 

Kaj. 
Ja, det er rigtigt. Der ror en Baad helt 
inde under Kysten. 

Anna. 
Ikke en Vind rører sig. 

Henrik. 
Der staar en Smule Brise under Land — 
som ikke naar herud. 

Kaj 

spejdende efter Baaden. 

Den kommer nærmere. De ror vist udad 

efter os. 

Anna. 

Vi ligger stadig paa den samme Plet. 

Henrik. 
Ja — vi naar ikke hjem før engang imorgen. 

Anna. 
Hvad gør saa det? Vi er jo hjemme her. 
Jeg véd da intetsteds, jeg heller vilde være en 
Nat som denne, end herombord. 

Henrik 

læg^g^er Annen om hendes Skulder. 

Du fryser da vel ikke, Anna? 

Anna. 
Fryser — nej. Det er jo ganske mildt. 
Læner sig til ham. Aa, Henrik, hvor vi har det godt, 
vi to. Rækker Kaj Haanden. Vi tre. Undskyld, Ring, 
vi fire, mente jeg. 

Ring. 
Aa, jeg be'r. 

Anna 

til Henrik. 

At tænke sig, at Du vil rejse fra mig. 

Henrik. 
Det er da ikke før til Efteraaret. 

Anna. ^ 

Det ækle Togt. 

Kaj. 
Saa er det, vi skal trøste Dig i Ensomheden 
— jeg og han, den horizontale Herre derhenne 
paa Ruffet. 

Anna 

med et Suk 

Ak, ja! 



Kaj. 

Naar Du sidder ene i de lange Aftener, 
saa kommer vi, dine Venner i den danske Som- 
mer, og saa mindes vi den vidtforrejste Mand. 
Saa gaar Tiden, Vinteren gaar og Vaaren kom- 
mer og Stæren og Svalerne og Korvetten og 
Henrik og saa — ja saa kan jeg ikke mere, 
men saa behøves det jo heller ikke. 

Hvorfor slutter De Dem ikke til den sidste 
ærede Taler, Ring? Hvorfor siger De ikke et 
Ord? 

Ring. 
Jeg synes Ordene spolerer Natten. 

Kaj. 
Om Forladelse. 

Ring. 
Jeg laa • og nød den store Stilhed og Fred . 
En lille Forsmag paa Nirwana. 

Anna. 
Og saa forstyrred' vi Dem. 

Kaj. 
Jeg har en Mistanke om, at Forstands- 
mennesket Ring inderst inde er ikke saa lidt 
sentimental. 

Ring. 
Tale staar ude af Tone til en saadan Nat. 
Der burde kun synges. 

Henrik. 
Ring har Ret. Frem med Guitaren, Kai. 

Ring 

rejser sig overende. 

Eller i det mindste tales i femfodede Jamber. 

Anna. 
Hvorfor har De aldrig skrevet Digte, Ring? 

Ring. 
Hvem siger, at jeg aldrig har? 

Anna. 
Har De? 

Ring 

tovende. 

Nej. 

Anna. 
Det Nej, det lød aldeles som et Ja. 

Ring. 
Saa? 

Anna. 
Har De aldrig været forelsket? 

Ring. 
Jeg er et nogenlunde normalt Menneske, 
Frue. 

Anna. 
Saa er det jo, at Folk de skriver Vers. 

Ring. 
Det var i gamle Dage. 

Anna. 
Hør, kan De ikke huske et af Deres Digte? 
Svar nu ærligt. Ring. 

Ring. 
Jo — ét. 

Anna. 
Saa sig det frem. 

Ring. 
Nej — lad mig være fri. 

Anna. 

Ring! De lystrer pænt, naar jeg befaler. 

Jeg har Kommandoen ombord. Har jeg ikke, 

Henrik ? 

Henrik. 

Jo, spring Du lige saa gærne i det, Ring. 

Kaj. 
Undskyld — er det langt? 

Ring. 
Nej, det kan man just ikke sige, men 

Kaj. 
Saa kom da med de skønne Strofer. Nu 
ingen falsk Beskedenhed! De vil jo dog saa 
gærne. Altsaa : 

Ring. 
„Livet er trist som bare Fanden! 
Den ene spolerer det for den anden." 

Anna. 
Fy! det var da to rigtig fæle Linjer! Det 
vil vi ikke høre mere af. 

Ring. 
Der er heller ikke mere. 

Kaj. 
Det var da værre end den værste Prosa. 

Ring. 
Ja — det er Livets Prosa sat paa Vers. 

Anna. 
Nej, Kaj, saa foretrækker jeg Din Sang. 
Jeg ynder ikke Ring som Digter. 

Ring. 
Jeg heller ikke. 

Henrik. 
Se! Nu er Jollen snart paa Siden af os. 

Kaj. 
Ja — dér er Baaden. 

Henrik. 
Fire Mand ombord. Nej fem! 

Kaj. 
Nu hviler de paa Aarene. 

Anna. 
Vær stille! De synger. 

Sang fra Baaden 

udenfor Scenen. 

Se Dig for, naar Du vælger Din Vej! 
Tidt gaar Sti over gyngende Grunde. 
Vov Dig længer fra Breden ej 
end hvor Du véd, Du kan bunde. 
Endt i Alvor er mangen Leg — 
Se Dig for, naar Du vælger Din Vej. 

Se Dig for, hvor Du sætter Din Fod! 
Vår Dig vel for Smudset og Dyndet. 
Skæbnen bliV Dig kun lidet god, 
naar mod Dig selv Du har syndet. 
Faldet følger saa bitter en Bod — 
Se Dig for, hvor Du sætter Din Fod. 

Kaj 

springer op. 

Smuk Melodi — men drøvelige Ord, I gode 
Herrer! Synger man Læredigte i de lyse Nætter? 
Fy for Fanden! Jeg hader al moralsk Lyrik! 

Anna. 
Bravo, Kaj! Ja, saadan kan jeg lide Dig. 
Nu skal Du synge. Tag Guitaren — dér — 
og syng. Syng os en af Holger Drachmanns 
Sange. 

Kaj. 
Som I befaler, skønne Frue. 

Synger — akkompagnerende sig selv. 

Snart er de lyse Nætters Tid forbi, 

og Mørket stiger bag de dybe Vande, 

og Bølgen spiller op den Melodi, 

som nu kun nynnes svagt ved Sundets Strande. 

Snart strækker Fuglen Vingen over Hav 
og sætter Kursen efter fjærne Zoner, 
snart vil Naturen sørge paa sin Grav — 
da maa vi synge vel i andre Toner. 

Men endnu spreder Sommernattens Skær 
udover Sø og Land de lyse Vinger, 
og endnu tegner højt bag Skovens Trær 
Daggryets Gud sit Navn med gylden Finger. 

Og endnu driver Nattens Bris vor Baad 
— en stille Vandringsmand ad stille Veje 
og endnu har til Sang og Klang vi Raad, 
vi, som har Morgenskærets Guld i Eje. 

Fortsætter med nogle Akkorder paa Guitaren. 
De andre sidder tavse. 



— Tæppet falder. — 



FØRSTE AKT 



Dagligstue hos Brydes, et hyggeligt og smagfuldt ud- 
styret Rum. Lave, polstrede Møbler, Tæppe paa Gulvet, 
Klaver, nogle faa Malerier og mange Blomster og Planter — 
især foran det store Vindu i Baggrunden, som gaar helt 
ned til Gulvet, og gennem hvilket man ser negne Trætoppe 
mod den dybe, blaa Martshimmel. Det er Aften og en 
Lampe, hvis Lys dæmpes af en stor, rod Skærm, staar paa 
Bordet midt i Stuen. 

I Hjemet tilhøjre er der Dør til Entréen, og midt 
paa Væggen tilhøjre en Dør med Portiere for, som ferer 
til Løjtnantens Værelse. 

Anna 

sidder ved Bordet og læser i en Bog. Hun er urolig, løfter Hovedet 
og lytter — og læser igen. — Det ringer paa Entréen. — Hun rejser 
sig hurtigt og gaar hen til Deren og lytter — smiler, og gaar atter 

tilbage til sin Plads ved Bordet. 

Pigen 

aabner Dåren. 

Det er Kandidat Warming. 

Anna. 
Ja værsaagod — — 

Kaj 

kommer ind. Han er sdskabsklædt 

Godaften. 

Anna. 
Godaften, Kaj. 

Kaj 

kysser, da Pigen er gaaet, hendes Haand. 

Anna. 
Det var sent, Du kom. 

Kaj. 
Har Du længtes? 

Anna. 
Aa — nej. 

Kaj. 
Jo vist har Du saa. Og det har jeg ogsaa. 

Anna. 
Hvorfor kom Du da ikke før? 

Kaj. 
Kunde paa Ære ikke. Det er næsten ikke 
til at slippe fra saadan et Selskab. 

Anna. 
Var det saa fængslende? 

Kaj. 
Nej, men saa langvarigt. Vi har lige rejst 
os fra Bordet. Det var hele første Side. 

Anna. 
Første Side.? 

Kaj. 
Det er den fineste. 

Anna. 
Hvad skal det sige? 

Kaj. 
Jo, sér Du, Moder fører Bog over sine 
F'remmeder. Etatsraadinden er nemlig en meget 
samvittighedsfuld Værtinde. I én Bog staar skrevet 
alt, hvad der i Vinterens Løb skal bedes — ind- 
delt i passende Selskaber. Paa første Side findes 
Rangforordningens Ypperste, anden Side er allerede 
lidt mikset, og saa tager det jævnt af lige ned 
til ubemidlet Slægt og uformaaende Venner. 

Sætter sig ind til hende. 

Anna. 
Ikke for nær. 

Kaj. 
De faar saa et Kryds, for hver Gang de 
bliver bedt, og et „Ja" eller „Nej", eftersom de 

har „skullet have den Fornøjelse'' eller „des- 
værre ikke har kunnet". 

Tager hendes Haand og kysser den. 

Anna. 
Nej, Kaj dog! 

Kaj. 
Og saa har hun en anden Bog, hvor hver 
Middag føres ind, og hvor det omhyggeligt noteres, 
hvilke kostelige Retter de har faaet. Saaledes 
undgaas den Kalamitet, at der serveres en 
Geheime-Etatsraad eller anden værdifuld Frem- 
meder den samme Suppe to Gange i én Sæson. 

Anna 

smilende. 

Ja — Livet har ogsaa sine komiske Sider. 

Kaj. 
Komiske! Jeg tror Du vil. Dette her er 
noget meget alvorligt. 

Anna. 
Ja, jeg kan tænke det. -^ 

Kaj. 
Det er et fuldstændigt dobbelt Bogholderi. 

Anna. 
Og idag var det altsaa første Side? 

Kaj. 
Ja. En grumme notabel Forsamling. 

Anna. 
Og en bedre Middag. 

Kaj. 
Ja bevars! Retternes Antal staar naturligvis 
i Forhold til Gæsternes Betydning. Derfor trak 
det saa fordømt længe ud. 

Anna. 
Blev der holdt Taler? 

Kaj. 
Om der blev? Du skulde hørt Provsten 
udbringe Moders Skaal. Han havde hende til- 
bords. „Hun er en Engel — en Engel — med 
Vinger paa — — " 

Anna 

smilende. 

Det sagde han ikke. 

Kaj. 

Paa Ære I Vingerne havde ogsaa nær gjort 
for megen Lykke. 

Og saa den Maade, hvorpaa han uden at 
mæle et Ord kan komplimentere Værten for et 
godt Glas Vin. Først et lille gudhengivent Smask 

og saa en sagte anerkendende Grynten — — 
han er ligefrem ikke til at holde ud. — Og 
det er Du heller ikke, Du er altfor sød 

Kysser hende paa Halsen. 

Anna. 
Men Kaj I Hvad gaar der af Dig? Nej, 
vær dog ordentlig, Dreng! Sæt Dig over paa 
den Stol. 

Kaj. 
Nej, jeg gør ikke. 

Anna. 
Du er slet ikke til at have, naar Du har 
været til Middag. Det var ligesaadan forleden, 
da Du kom fra — 

Kaj. 
Været til Middag! Hør, Anna, der ligger 
en Insinuation i Dine Ord, som jeg tilbageviser 
med den dybeste Foragt. Jeg er beruset af Din 
Dejlighed — det tilstaar jeg — men at ville tyde 
det som Symptomer paa — paa Alkoholfor- 
giftning — uf! det er mildest talt — 

Anna. 
Sæt Dig nu bare dér. 

Kaj. 
Anna, jeg vil betro Dig noget. 

Anna. 
Og hvad er det? 

Kaj. 
Jeg kan ikke holde ud at være artig længere 
— naar Du er saa sød. 

Anna. 
Saa maa jeg se at være noget mindre sød. 

Kaj. 
Det kan Du ikke. 

Anna. 
Ikke? 

Kaj. 
Men Du behandler mig arme Tantalus som 
en Hund, man lægger et Stykke Sukker paa 
Næsen af og siger „sitze" til. 

Anna. 

peger paa Stolen. 

Sitze I 

Kaj. 
Hvor længe? 

Anna. 
Til jeg siger: Se saa! 

Kaj. 
Og hvornaar bliver det? 

Anna. 
Ja, Kaj, det er der vist længe til. 

Kaj. 
Uha, ja! 

Anna 

efter et Ophold. 

Sig mig, Kaj, dengang, da vi begge var 
unge — 

Kaj. 
Det er vi da vel endnu? 

Anna. 
Naa ja — men, da vi var ganske unge — 
dengang ovre i Fredericia, da Du var i Huset 
hos Onkel — brød Du Dig da slet ikke om mig? 

Kaj. 
Jeg var jo ikke andet end Skoledreng den- 
gang. 

Anna. 
Naa — aa 

Kaj. 
Jeg tog jo fra Rektorens, da jeg blev Student. 

Anna. 
Da var Du dog 18 Aar. Det var Din Fød- 
selsdag kort før Eksamen. Vi fejrede begge 
Begivenheder paa én Gang. 

Kaj. 
Ja, det er rigtigt. Tænk, kan Du huske det? 

Anna. 
Det var en Skam af Dig, Kaj, at Du ikke 
brød Dig lidt om mig dengang. 

Kaj. 
Holdt Du da af mig? 

Anna. 
Det manglede blot, at jeg skulde have gaaet 
og sukket forgæves. 

Kaj. 
Du var jo ogsaa knap voksen. 

Anna. 
Knap voksen! Jeg var næsten 16 Aar. 
Jeg var egentlig ældre end Du. 

Kaj. 
Ja — saamænd. 

Anna. 
Men Du var dog gammel nok til allerede 
dengang at være lidt — engageret. 

Kaj 

hen for sig. 

Anderswo engagiert, ja. Og det var et 
daarligt Engagement. 

Anna. 
Ja — det viste sig jo senere. 

Kaj. 
Og saa blev Du saa sød imod mig. Du 
havde ondt af mig. 

Anna. 
Aa ja — noget. Men alligevel syntes jeg, 
Du kunde have ganske godt deraf. 

Kaj. 
Lille ondskabsfulde Person I 

Anna. 
Henrik havde egentlig mere ondt af Dig. 
Han sagde saa tidt, at jeg skulde være venlig 
mod Dig; Du trængte til det. 

Kaj. 
Det var virkelig skikkeligt af ham. Men 
maaske lidt uforsigtigt. 

Anna. 
Maaske, ja. 

Kaj. 
Hvor kommer Du forresten til at tænke paa 
alt det nu? 

Anna. 
Aa, jeg véd ikke. Jeg kan aldrig lade være 
at tænke paa, hvorledes alting kunde have været 

— hvis — — standser. 

Kaj. 
Ja — hvis! 

Anna. 
Og i Regelen synes jeg, at alt andet havde 
været bedre end det, som netop er. 

Kaj. 
Det er ellers en uheldig Tilbøjelighed. 

Anna. 
Hvis vi havde holdt af hinanden dengang, 
saa havde vi sluppet for meget, som vi nu ikke 
slipper for. 

Kaj. 
Hvis vi havde holdt af hinanden dengang, 
saa havde vi maaske ikke gjort det nu. Og 
hvorfor skal vi se tilbage, naar der ikke er noget 
rart derved? 

Anna. 
Synes Du, det ser lysere ud, naar vi ser 
frem? 

Kaj. 
Saa skal .vi hverken se frem eller tilbage, 
for det er bare dumt. 

Anna. 
Ja. Du har vist Ret. Ikke se — hverken 
frem eller tilbage — men lukke sine Øjne — 
og sove — — 

Kaj. 
Og drømme — — 

Anna. 
Nej — kun sove og sove — det er dog 
det bedste. Naar man blot ikke vaagnede igjen. 

Kaj 

bejer sig over hende. 

Anna 

farer sammen. 

Hvad er der? 

Kaj. 
Der er ikke andet, end at jeg nu er ked 
af at sitze med en sød lille Genstand paa Næsen, 

og enten Du saa — — vU kysse hende. 

Anna. 
Nej, Du skal være forsigtig! 

Kaj. 
Forsigtig! Hvor kan Du faa et saa — saa 
pauvert Ord over Dine Læber? Forsigtighed er 
en Borgmesterdyd, og jeg egner mig hverken 
til Borgmester eller til Dyd. 

Anna. 
Du er i godt Humør iaften. 

Kaj. 
Ja, hvorfor skulde jeg ikke være det? 

Anna. 
Aa — nej. 

Kaj. 
Naar blot Du holder af mig. Og det gør 
Du jo, ikke sandt? 

Anna. 
Jo — desværre. 

Kaj. 
Fy fy! Ikke sige saadan noget stygt noget. 
Har Du nu igen siddet og plaget Dig selv med 
triste Tanker? Det skulde Du ikke; det nytter 
jo ikke noget. 

Anna. 
Nej — det nytter ikke. 

Kaj. 
Hvorfor gør Du det saa, min lille Ven? 

Anna. 
Synes Du, det er saa underligt, naar jeg 
sidder her alene — — 

Kaj. 
Men nu er Du jo ikke alene længere. 

Tager hendes Haand. 

Anna 

med et Suk. 

Nej -. 

Kaj. 

Jeg er jo hos Dig, og — vilde bare ønske, 

jeg kunde blive. 

Anna 

tager Haanden til sig og gaar hen mod Vinduet. 

Kaj 

rejser sig og f elger efter, men sætter sig pludselig ved Klaveret, 
idet han kommer forbi det, og synger: 

„Der kommer en Dag, hvor Din Tanke bli'r hed, 
hvor øjet i Vildelse sænker sig ned. 
Da kan Du ej vælge. Du har ingen Vilje, 
for Overmagt segner den smægtende Lilje, 
som Sivet for Hvirvlernes Strømme.*) 



*) Af Serenaden i „Der var engang — ' 



30 



Anna, 

der har staaet og stirret ud af Vinduet og trommet paa Ruden, siger 
langsomt uden at vende sig, inden Kaj har endt Efterspillet. 

Imorgen kommer Henrik hjem. 



Kaj 

springer op. 



Imorgen ! 



Anna 

som fer. 

Korvetten har imorges passeret Hanstholmen. 

Kaj 

hen for sig. 

Allerede imorgen! 

Anna 

vender sig. 

Ja, det er da egentlig ingen Overraskelse. 

Kaj. 
Jeg troede ikke, han kunde være her før 
iovermorgen. 

Anna. 
Det troede jeg heller ikke. Men én Dag 
mere eller mindre — hvad betyder det? 

Kaj. 
Hvad én Dag betyder? En Dag sammen 
med Dig! For mig betyder den alt det, som gør 
Livet værdt at leve. 

Anna. 
Er det sandt, Kaj? Er jeg mere for Dig 
end alt andet? 

Kaj. 
Jeg elsker Dig, Anna. 

Anna. 
Det skal Du ogsaa. Hører Du^ Kaj, det 
skal være Alvor, dette. Du er saa sorgløs og 
frejdig og glad, og det skal du ogsaa være, for 
saadan holder jeg af Dig, og jeg vil slet ikke 
have Dig anderledes. Men dette imellem os, det 
skal være Alvor — ikke sandt, Kaj, for ellers 
— ellers kommer jeg ikke over det. 

Kaj. 
Min egen lille Anna. 

Anna. 
For nu kommer jo alt det vanskelige og 
stygge, alt det uhyggelige, vi maa igennem, før 
det kan blive rigtig godt. Hvis det da nogen- 
sinde kan blive det. 

Kaj. 
Det maa Du ikke tvivle om. 

Anna. 
Det vil jeg heller ikke. Jeg vil ikke. Men 

det forfærdelige er, at jeg saa tidt ikke kan 
lade være. 

Det kommer mest, naar jeg sidder herhjemme 

alene og tænker paa alt det, som uha! 

Og saa længes jeg efter Dig, Kaj, længes saa 
stærkt og utaalmodigt, at jeg næsten ikke kan 
holde det ud. For det er det, Du skal hjælpe 
mig over, det er Tvivlen, Du skal jage bort. 

Kaj. 
Tvivler Du da paa, at jeg holder af Dig? 

Anna. 

Nej, det gør jeg ikke. Men sommetider 

tvivler jeg paa, at Din Kærlighed vil holde ud 

nej, jeg mener ikke: holde ud, men — holde sig 
saa — saa frisk og saa stærk og saa sikker, at 
det kan staa for mig som Ret, hvad vi har gjort. 

Jeg vil sige Dig en Ting, Kaj. At jeg 
giftede mig med Henrik, var forkert. Det var 
Uret mod mig selv, og det er blevet det mod 
ham ogsaa. Men det forstod jeg ikke dengang; 
jeg vidste det ikke. Jeg var saa ung, og jeg 
tog fejl af mig selv. Derfor synes jeg nu, at 
jeg har Lov til at forlade ham. Men kun, hvis 
jeg ikke har taget fejl igen. F^orstaar Du ikke 
nok det, Kaj? Hvis jeg igen havde taget fejl — 
af mig selv — eller af Dig, hvis Du svigtede 

mig, svigtede, maaske naar jeg allermest trængte 
til Dig, saa — ja saa var alting forbi, saa var 
jeg færdig med Livet. 

Kaj. 
Du ser saa mørkt og tungt paa det hele, 
Anna. Du tænker for meget. 

Anna. 

Og Du er saa velsignet ligeglad. Du tænker 

saa lidt. Det er vist derfor. Du er stærkere 

end jeg. 

Kaj. 

Ja, Anna, jeg kan ikke andet end nyde Øje- 
blikket, nyde hvert øjeblik, jeg er sammen med 
Dig. Og jeg bryder mig ikke om at være for- 
nuftig og tænke paa Fremtiden^ det nytter jo ikke 

noget. 

Anna. 

Det nytter ikke at skyde det fra sig, Kaj — 
ikke længere. Dette halve Aar er gaaet saa 
underligt hurtigt, det er ligesom gledet bort under 
mig, uden at mine Fødder har rørt Jorden. Men 
det er gledet bort, Kaj, det er borte nu — og det, 
vi har kaldt Fremtiden, det er den Dag imorgen. 

Kaj 

langsomt, frem for sig. 

Ja — . Vi maa se at blive klare paa os 
selv nu. 

Anna 

angst. 

Klare paa os selv? 

Kaj. 
Ja, klare paa, hvad vi skal gøre — overfor 
Henrik — — 

Anna. 
Det var ikke det. Du mente. 

Kaj. 
Paa Ære! Det var det. 

Anna. 
Aa, Kaj, jeg er saa bange for, at Du ikke 
holder nok af mig. 

Kaj. 
Det er slet ikke smukt af Dig. For — skal 
det endelig være, saa havde jeg da mere Grund 
til at frygte — — 

Anna. 
Du! 

Kaj. 
Ja jeg. Dengang før, da Du tog Haanden 
til Dig, fordi jeg ønskede, at jeg kunde blive, da 
var jeg lige ved at sige: Jeg er bange for, at 
Du ikke holder nok — — 

Anna. 
Fy skam Dig, Kaj! 

Kaj. 
Jeg gjorde det jo ikke. 

Anna. 
Det er nok, at Du tænkte det — og for- 
tæller mig det nu. 

Jeg vil ikke bedrage Henrik. 

Kaj 

smiler. 

Anna. 
Ja, smil kun. Du mener, jeg gør det allerede. 
Og det er vel ogsaa sandt. Men Du skulde 
ikke haane mig derfor. 

Kaj. 
Saa saa, lille Anna, bliv nu ikke hæftig. 

Anna. 
Aa, Kaj, Du skal være god imod mig; jeg 
er saa elendig. 

Kaj. 
Det maa Du ikke være, min egen Ven. 

Anna. 
Det er Synd mod Henrik, som vi bærer 
os ad. 

Kaj. 
[ Saa synder jeg med en god Samvittighed. 

Anna. 
Ja, 'hvem der kunde det! 

Kaj. 
Vær nu en fornuftig lille En. Hvorfor vil 
Du ikke have Tillid til mig. Jeg skal nok tage 
det hele paa mig, og gøre hvad jeg kan for at 
skaane Dig. 

Anna. 
Hvad vil Du da gøre? 

Kaj. 
Jeg vil tale med Henrik. 

Anna. 
Tale med ham — hvornaar? 

Kaj. 
Imorgen — naar han kommer hjem. 

Anna. 
Her hjem? 

Kaj. 
Nej straks. 

Anna. 
Inden — inden han har set mig? 

Kaj. 
Ja, det er bedst. 

Anna. 
Og hvad vil Du sige? 

Kaj. 
Jeg vil sige, hvad der er sandt, at vi to 
holder af hinanden, og — og at han — — 
at han maa 

Anna. 
Nej nej 

Kaj. 
Hellere hugge Knuden over end prøve paa 
at — — — 

Anna. 
Og Du tror, at Henrik vil — — — 

Kaj. 
Jeg tror Henrik vil forstaa, at naar Du ikke 
mere holder af ham, saa har han heller ingen 
Ret til at beholde Dig. 

Anna. 
Han vil ikke se det saadan. 

Kaj. 
Han vil netop se det saadan. 

Anna. 
Du tager fejl, Kaj. 

Kaj. 
Jeg tager ikke fejl. 

Anna. 
Jo Du gør. Og jeg vil heller ikke have 
det. Jeg vil ikke have, at det skal være de 
første Ord, han hører, naar han sætter Foden 
iland. 

Kaj. 
Altsaa for Henriks Skyld? 

Anna. 
Ikke alene. Qgsaa for min egen — og for 
Din. Jeg er angst for Dig, Kaj. 

Kaj. 
For mig! 

Anna. 

Henrik vil blive ude af sig selv. Du kender 

ham ikke. Han er ikke saa rolig, som Du tror. 

Og hvis — — hvis der — — tilstødte Dig 

noget, Kaj, hvad skulde der saa blive af mig? 

Kaj. 
Du kære lille forskræmte Fugl, hvad er dog 
det for Fantasier? Hvad i al Verden skulde der 
tilstøde mig? Vi le»^er da i et civiliseret Land. 

Anna 

med et lidt haanligt Smil. 

Civiliseret! Det kunde Henrik maaske glemme. 
Det er der Folk, som kan. Og Henrik er ikke 
saa dagligdags, som Du tror. 

Kaj. 

Det er meget sødt af Dig, at Du er bange 
for mig, men det er egentlig ikke smigrende. 
Det er næsten, som om Du ikke regnede mig 
for en Mand ligesaafuldt som Henrik. 

Men iøvrigt tror jeg. Din Frygt for hans 
Voldsomhed er ganske ugrundet. Jeg tror, han 
vil tage det roligt — ja, jeg kan næsten sige, 
jeg véd det. 

Anna. 
Véd det! Hvad mener Du? 

Kaj. 
Jeg har engang før talt med Henrik om — 
om denne Sag. 

Anna. 
Hvad er det. Du siger? 

Kaj. 
Eller rettere sagt, han har talt med mig. 

Anna. 
Om denne Sag? 

Kaj. 

Ja, det vil sige saadan — — om, 

hvis at — — ja, jeg vil hellere fortælle Dig det 
hele. — 

Det var engang i Sommer — eller Efter- 
aaret — kort før han rejste — saadan en 8 — 14 
Dage før — at han kom herhjem en Formiddag 
paa en Tid, hvor han ellers plejede at være 
paa Værftet — — 

Anna. 
Og Du var her? 

Kaj. 
Ja. Jeg var her. — Og det var hændt et 
Par Gange før, at han havde truffet mig her — 

saadan paa en Tid, hvor hvor jeg ikke 

kunde vente, at han skulde være hjemme. 

Anna. 
Og saa? 

Kaj. 
Ja — herhjemme sagde han ingenting. Han 
var ganske, som han plejede. Men da jeg gik, 
fulgte han med — — 

Anna. 
Og hvad sagde han saa? 

Kaj. 
Ja, jeg kan ikke saa lige huske,- hvordan 
det kom — for det kneb aabenbart for ham at 
faa det sagt — — og det var jo ogsaa lidt 
løjerligt. Men Meningen var da, at — — at ^ 
han var jaloux. 

Anna. 
Sagde han det? 

Kaj. 

Nej. Han anvendte slet ikke det Ord. Han 
sagde noget om, at han paa en Maade var glad 
over, at hans Kone havde en Barndomskammerat 
at lege med — han brugte netop det Udtryk — 
som tillige var hans Ven. For Du var jo saa 
meget ene — og desværre havde I jo ingen 
Børn — — 

Anna. 

Beklagede han sig over det? 

Kaj. 
Nej, det gjorde han ikke. Har han 
maaske — — ? 

Anna. 
Naal videre! 

Kaj. 
Ja, saa sagde han, at han stolede paa, at 
jeg virkelig var hans Ven, og — — og at det 

ogsaa kun var Venskab, der bandt mig til 

Dig 

Anna. 

Hvad svarede Du? 

Kaj. 
Ja — jeg sagde, at — — at det var det, 
og — slog det saadan hen i Spøg. Og den- 
gang var det egentlig heller ikke andet, jeg var 
ialtfald ikke klar derpaa. Saa det var Sandhed, 
hvad jeg sagde. 

Anna. 
Og hvad saa mere? 

Kaj. 
Ja, saa kom han med nogle ret almindelige 
Bemærkninger, syntes jeg, om at den Slags altid 
førte til Ulykke, og — at man ikke skulde stole 
paa sine Kræfter, naar man mærkede en begyn- 
dende Tilbøjelighed, men bare løbe sin Vej. Det 
var baade det modigste og det honnetteste. 

Anna 

nikker tankefuld. 

Kaj. 
Og saa var det, han sagde det, som — — 
hvorfor jeg fortæller Dig dette, og som gør, at 
jeg tror, han vil tage det roligt, og ikke som 
Du mener 

Anna. 
Sig,' hvad han sagde. 

Kaj. 

Ja, jeg husker ikke Ordene, men Meningen 
var, at han havde sagt dette til mig, fordi han 
ikke vilde sige noget til Dig. Han vilde ingen 
Tvang øve mod Dig. Hvis Du engang ikke 
mere holdt af ham men af en anden, saa maatte 
Du — — saa vilde han — — vilde han træde 
tilbage. 

Anna. 

Virkelig? Han har næsten været lidt for 
liberal, synes jeg. 

Kaj. 

Det samme syntes jeg. For det véd jeg, 

at var Du min, og nogen kom og vilde tage Dig 

fra mig, saa vilde jeg kæmpe for at beholde Dig, 

saalænge der var en Draabe Blod i mine Aarer. 

Anna. 
Det tror jeg ogsaa om Dig, Kaj, og det er 
saadan, jeg vil holdes af. 

Kaj. 
Tak, .Anna. 

Anna. 
Min egen, egen Ven! 

Kaj. 
Saa taler jeg altsaa imorgen med Henrik. 

Anna 

efterat have tænkt et Øjeblik. 

Nej! — Nej, jeg vil ikke have det. Der- 
med er det jo ikke forbi. Henrik maa dog 
komme herhjem, her hjem, hvor jeg er. Eller 
hvor vil Du have, jeg skal være? Og tænk Dig 
saa det Gensyn! Aa, det er fortvivlet, hvordan 
jeg saa gør! 

Kaj. 
Kan Du ikke tage over til Din Moder? 

Anna. 
Moder! Ja, hende gør jeg ogsaa ulykkelig. 

Kaj. 
Jamen saa er der jo ikke andet for, end at 
jeg gaar lige til Henrik. Du sparer baade Dig 
selv og os for de pinagtigste Scener ved at give 
mig Lov dertil. 

Anna. 
Jamen 

Kaj. 
Og jeg synes ærlig talt ogsaa, det er det 
rigtigste mod Henrik. 

Anna. 

Jamen jeg vil hellere — hellere selv 

— prøve paa at sige det til ham. 

Kaj. 
Straks? 

Anna. 
Ja. Det vil sige — — ikke lige straks, 
men se at — — — 

Kaj. 

Og saa skal jeg gaa og tænke paa, at han 

kærtegner og kysser Dig, tænke mig — — nej, 

Anna, det kan Du ikke forlange. Jeg har holdt 

denne — denne Forlovelsestilstand ud — — — 

Anna. 
Fy, Kaj! 

Kaj. 
Ja, hvad skal jeg kalde det? Jeg har kunnet 
finde mig i, at Du ikke var min, saalænge der 
ikke heller kunde være Tale om, at Du var en 
andens. Men nu, naar han kommer hjem, nej 
nu kan jeg ikke — — 

Anna. 
Vær kun rolig, Kaj. Jeg vil sige ham det 
imorgen. 

Kaj. 

Er Du sikker paa, at Du kan? Det vil ikke 

være let. Du vil forgæves vente paa, at det 

rette øjeblik skal komme, Du vil skyde det ud 

atter og atter — og imens skal jeg gaa og 

* 

Anna. 
Tænk ikke blot paa Dig selv, Kaj. 

Kaj. 
Anna, vær god imod mig, hører Du, min 
egen Anna. 

Anna. 
Hvad vil Du da, jeg skal? 

Kaj. 
• Du véd ikke, hvor jeg længes efter, at Du 
skal blive min — min helt og holdent. 

Anna. 
Ja — gid vi var saa vidt! 

Kaj. 
Denne Aften er den sidste, vi er ene. Imorgen, 
saa — — 

Anna. 
Imorgen ja, saa kommer Henrik hjem. 

Kaj. 
Jeg elsker Dig, Anna, jeg elsker Dig — 

Anna 

stoder ham bort. 

Hyshl Vær stille! 

Pigen 

kommer ind med The paa en Bakke. 

Anna 

til Kaj med tilkæmpet Ro. 

Du bliver vel og drikker en Kop The? 

Kaj. 
Tak. 

Anna 

til Stine. 

Vil De bringe et Par Kopper til. 

Pigen. 
Der er to Par Kopper. 

Anna. 
Det er godt. tu Kaj. Men det er sandt, Du 
liolder jo mere af 01. 

Kaj. 
Tak, hvis der findes. 

Pigen. 
Nu skal jeg komme med det. 

Gaar ud. 

Anna. 
Kan Du nu se? 

Kaj. 
Hvilket? 

Anna. 

At Du maa være forsigtig. 

Kaj. 
Man kunde jo høre hende, længe før hun 
kom. 

Anna. 
Det var Porcellænet, der klirrede. 

Kaj. 
Sig mig, har Du ikke noget. Du skal have 
besørget inde i Byen? 

Anna. 
laften? 

Kaj. 
Ja. 

Anna. 
Hvorfor? 

Kaj. 

For saa skulde Du sende hende ind at 

besørge det. 

Anna 

smilende. 

Nej — Kaj. 

Kaj. 
Saa giv hende noget at bestille derude. 

Anna. 
Det Skind! Hun har saamænd havt nok at 
bestille idag. Hun har været oppe Kl. 5 for at 
vaske. 

Kaj. 
Jamen saa maa hun jo trænge forfærdeligt 
til at komme iseng. 

Anna. 
Ja, Du er god. 

Kaj. 
Det skulde Du ogsaa være. 

Pigen. 

kommer ind med Glas og en Kande med Ql. 

Kaj. 
Fruen fortæller, at De har været oppe fra 
Kl. 5, Stine. De maa da være skrækkelig søvnig? 

Pigen. 
Aa — ikke saa farlig. 

Kaj. 
De længes vist efter at komme iseng? 

Pigen. 
Naa— aa. Jeg kan da nok blive oppe, til 
Hr. Warming gaar. 

Ud. 

Kaj. 
Det gamle Spektakel! 

Anna 

leende. 

Det var udmærket! 

Kaj. 
Du haaner mig ovenikøbet? 

Anna. 
Netop det Svar, Du fortjente. 

Kaj. 
Jeg skal vide at hævne mig. 

Anna. 
Pyt! 

Kaj. 
Og Hævnen skal blive sød. 

Anna. 
Hvad agter I at gøre, strenge Herre? 

Kaj. 
Jeg gaar. 

Anna. 
Uha! 

Kaj. 
Jeg gaar — — 

Anna. 
Vil Du ikke drikke Dit 01 først? 

Kaj. 
— men vender frygtelig tilbage. 

Anna. 
Og finder Døren stænget. 

Kaj. 
Men Nøglen, den har jeg. 

Anna. 

forskrækket. 

Det er ikke sandt, Kaj? 

Kaj. 
Det skal straks blive det. Jeg véd, hvor 
den hænger. 

Gaar mod Entrédøren. 

Anna 

efter ham. 

Kaj, Du vover ikke! 

Kaj. 
Alt vover jeg for Jer at eje, skønne Dame. 

Anna. 
Du maa ikke, Kaj, hører Du? 

Kaj. 
Nej, jeg hører ikke, jeg bare sér, sér hvor 
sød og fristende Du er, og — — 

Anna. 
Vær nu skikkelig! 

Det ringer. 

Kaj. 
Saa for Pokker I 

Anna. 
Stille! 

Kaj. 
Hvem kan det være? 

Anna 
Jeg véd ikke. 

Kaj. 
Sig, Du er ikke hjemme. 

Anna. 
Det kan jeg ikke, dec gaar ikke an. 

Kaj. 
Nu lukker Stine op. 

Anna. 
Maaske er det ikke andet end — — — 

Kaj. 
Det er en Herrestemme. 

Anna. 
Saa er det vel Kaptejn Ring. 

Kaj. 
Gid Fanden havde haml 

Anna. 
For det kan da vel ikke — — - nej, det 
er umuligt. 

Pigen 

aabner Døren. 

Det er Kaptejn Ring. 

Ring 

kommer ind. 

Godaften, Fru Bryde. Godaften, Warming. 
Til Anna. De har det godt? 

Anna. 
Ja Tak. 

Ring. 
Jeg betænkte mig lidt paa at gaa herop. 
Jeg var bange for at komme til Ulejlighed. Med 

et hurtigt Blik paa Kaj og Anna, der er lidt forlegne. Men nU 

er jeg beroliget — da jeg sér, at De iforvejen 
havde Besøg. 

Anna. 
De er naturligvis velkommen. Vil De ikke 
tage Plads? 

Ring. 
Tusind Tak. 

Anna. 
Maa jeg byde Dem en Kop The? Eller 
maaske De foretrækker 01? 

Ring. 
Nej Tak, jeg vil helst have The. Men har 
De ikke drukket? 

Anna. 
Nej, vi skulde lige til det. 

Skænker. 

Ring, 

der er gaaet hen tU Vinduet og staar og ser ud af det 

Hvor de har det hyggeligt herude. Man 
føler slet ikke Byens Nærhed. 

Anna. 
Nej — her er meget rart. 

Ring. 
Blot det, at man kan se et Par Træer og 
lidt Luft virker helt befriende. Jeg véd ikke 
noget saa irriterende som det, at man ikke kan 
nærme sig sit Vindu, uden straks at faa en Fa- 
9ade med et Par Genboer i Synet. 

Anna 

stiller hans The frem. 

Værsaagod. 

Ring. 
Og saa har De det saa dejligt for Dem selv. 

Anna. 
Ja. Vi har jo kun Doktorens her nedenunder 
— og det er Synd at sige, de generer. 

Ring. 
Ja, jeg maa flytte. Det er afgjort. For- 
uden al den anden Vederstyggelighed lider jeg 
nemlig ogsaa af Etuder og femfingrede øvelser. 
Klaverer og bedøtrede Familier baade oventil og 
nedentil. Det var et Motiv for Dante, hvis han 
havde levet og ladet sit Helvede udkomme i 
anden forøgede Udgave. 

Anna. 
Nu maa De virkelig drikke Deres The, inden 
den bliver kold. — Kom og sæt Dig ned, Kaj. 

De sætter sig og drikker. 

Ring. 
( Sig mig, Fru Bryde, kunde De ikke have 

Lyst til at tage et forældreløst Barn til Dem? 

Anna. 

forbavset. 

Et forældreløst Barn! 

Ring. 
Ja. 

Anna. 
Hvorfor ? 

Ring. 
For saa vilde jeg bede Dem tænke paa mig. 

Anna. 
Paa Dem? 

Ring. 
Ja. 

Anna. 
Er det — — er det Dem selv? 



Ring. 



Ja. 



Anna. 

brister i Latter. 

Gud fri mig dog! 

Ring. 
Naa, naa, naa! 

Anna. 
Det var et temmeligt stort Barn. 

Ring. 
Jamen et godt Barn. Livligt og opvakt — 
ikke egentlig smukt — — 

Kaj. 
Naa — aa — — 

Ring. 
Synes De? Tak skal De have, Warming. 
Trykker hans Haand. De har en daarlig Smag, men 
De er et rart Menneske. 

Anna. 
Jeg gad vidst, hvor jeg skulde gøre af Dem. 

Ring. 
Det fandt vi nok ud af. Jeg er nøjsom. 

Anna. 
Saa maatte De tage til Takke med Have- 
huset. 

Ring. 
Havehuset! Er dér ikke noget køligt om 
Vinteren ? 

Anna. 
Jo. Mine stakkels Planter fryser dernede. 

Ring. 
Saa er jeg bange for, jeg ogsaa vilde komme 
til at fryse dernede. 

Anna. 
Det vilde De sikkert. 

Ring. 
Ja Tak, kære Frue, jeg paaskønner i bøj 
Grad Deres Venlighed, men jeg tror dog, jeg vil 
betænke mig. Det var jo muligt, at jeg kunde 
finde noget endnu bedre. 

Anna. 
Utænkeligt var det ikke. 

Ring. 
Ah! Det var en rar Kop The -- en rar 
lille Kop The. 

Anna. 
Vil De have en Kop til? 

Ring. 
Hvis De ikke finder det ubeskedent. Dette 
er et af de faa Huse, hvor man faar The og 
ikke Thevand. 

Anna 

rækker ham Theen. 

De bruger hverken Fløde eller Sukker? 

Kaj. 
Ring drikker naturligvis The paa kinesisk. 

Ring. 

Det er saamænd ikke i Kina, jeg har lagt 
mig den Vane til. Den er af ældre Dato. 

Da jeg var tyve Aar gammel, forelskede jeg 
mig i en Dame paa fem og tredive, som drak 
The uden Fløde. Og fra den Tid af drak jeg 
selvfølgelig ogsaa The uden Fløde. Og Sukkeret 
vænnede jeg mig af med i den russisk-tyrkiske 
Krig — af den gode Grund, at vi i lang Tid 
ikke fik noget. Og nu kan jeg ikke lide det. 

Anna. 
Lidt endnu? 

Ring. 
Nej, mange Tak. 

Anna 

gaar hen og ringer. 

Jeg har flere Gange tænkt paa, hvorfor gik 
De egentlig i tyrkisk Tjeneste? 

Ring. 
Jeg tror, det var fordi alle Spidsborgerne 
mente, at jeg skulde gaa i russisk. 

Anna. 
Jeg synes, alene Sproget maatte — — -- 

Ring. 
Jeg talte, uden at rose mig selv, tyrkisk og 
russisk med lige stor Lethed. 

Kaj. 
Det vil sige. De kunde ikke et Kvæk af 
nogen af Delene. 

Ring. 
Richtig getroffen. tu Anna. Hvor det gør godt 
at føle, at man bliver forstaaet. 

Pigen 

kommer ind. 

Anna. 
Vil De tage Theen ud. Og saa maa De 
gærne gaa iseng, Stine. 

Pigen. 
Tak. 

Ud. 

Anna. 
Det maa være morsomt at have rejst saa 
meget. 

Ring. 
Aa ja. Man faar jo set en Del — og lærer 
at bruge sine øjne. — Sommetider kan det og- 
saa være ganske godt at komme lidt hjemmefra. 

Anna 
Ja — maaske. 

Ring. 
De skulde rejse en Tur med Deres Mand, 
Frue, naar han nu kommer hjem. For De véd 
vel, at Korvetten er her imorgen? Det var for- 
resten det, jeg kom for at sige Dem, hvis De 
ikke allerede — — — 

Anna 
Ja, jeg véd det. 

Ring. 
Synes De ikke ogsaa, Warming, at Fruen 
skulde faa Henrik til at gøre en lille Trip med 
sig? Ned til Reviéraen for Eksempel. Der er 
storartet paa denne Tid. 

Anna. 
Jeg antager ikke, Henrik har Lyst til at 
rejse, ligesom han kommer hjem. 

Kaj. 
Det vilde da ogsaa være mærkeligt. 

Ring. 
Jamen der er storartet. Netop nu, naar 
Foraaret rejser sig i Blomster og Sol. tu Kaj. Har 
De nogensinde været der? 

Kaj. 
Nej. 

Ring. 

Det har jeg forresten heller ikke. 

Hør, Warming! Skal vi to rejse derned 

sammen? Hvad? Det var en Ide! 

Kaj. 
Ja, en Ide var det unægtelig. Men en ret 
besynderlig Ide. 

Ring. 
Besynderlig — aa! Den er slet ikke mere 
besynderlig, end en Ide skal være. Men I gaar 
allesammen herhjemme og er saa bange for, at 
der skal ske noget andet imorgen end det, der 
skete idag og igaar og iforgaars. Sandelig siger 
jeg Dem, Warming, De er en kedelig Stabejs af 
en kongelig dansk Embedsmand. 

Kaj. 
Ja, det kan ikke nytte. De smigrer. Jeg er 
hærdet mod Fristelsen. 

Ring. 
Er De det? Ja, det er vel ligesom Fristelsen 
er til. Men De kommer nok engang til at for- 
tryde, at De ikke gik ind paa mit Forslag. Det 
kan da ikke være saa forskrækkelig morsomt at 
sidde paa det Kontor. 



I 

Kaj. 
Jeg sidder der ikke for at more mig. 

Ring. 
Nej bevars! De sidder der af Pligt. De er 
Pligtmenneske, hvad? Det kan jeg forresten godt 
lide Dem for. Men tror De ikke, Staten kunde 
undvære Dem en tre-fire Uger? 

Kaj. 
Det kunde den vel nok. 

Ringj^ 
Har De saa travlt deroppe? 

Kaj. 
Der er altid nok at gøre. 

Ring. 
Hvordan er det — det er da ikke i det 
overbebyrdede. De er ansat? tu Anna. Der skal være 
et af Ministerierne, hvor de er i den Grad over- 
læssede med Arbejde, at de Herrer ligefrem 
betragter Embedsgærningen som deres Hoved- 
beskæftigelse. 

Kaj. 
Det lyder jo meget pudsigt, men — — — 

Ring. 

Men det er naturligvis Overdrivelse, det kan 
jeg nok tænke. 

Naa, det er jo desuden ikke Deres Mini- 
sterium. 

Kaj. 
De sled vist haardt i det, dengang De var 
Embedsmand. 

Ring. 
Jeg! Nej, jeg udrettede skam ikke meget. 
Ikke meget nyttigt ialtfald. 

Kaj. 
De tror maaske. De gør mere Nytte nu? 

Ring. 
Med mine Skriverier? Ja, det vil jeg haabe. 

Anna. 
Hvorfor gik De egentlig ud af Tjenesten? 
Naar De ingenting havde at bestille, maatte De 
jo kunne faa Tid nok til at skrive ved Siden af. 

Ring. 

Jamen det duer ikke at tjene to Herrer. 

Især ikke naar den ene Herre er Krigsminister. 

Og jeg egnede mig heller ikke til at være Militær. 

Man gik jo der og følte sig som et Snyltedyr, 

der levede paa andres Bekostning. Jeg var kort 
sagt ked af hele dette fredelige Krigerliv. 

Kaj. 
Saa var det jo godt, De fik Brug for Deres 
Drabelighed i Tyrkiet. 

Ring. 
Ja. Det var meget godt. Nu véd jeg da, 
hvad Krig er. Det véd man nemlig ikke, før 
man har set det. 

Kaj. 
Aa — aa 

Ring. 

Ja, hvad véd De om Krig? Ikke andet end 
hvad De og alle vi andre er blevne fyldte med 
gennem denne Lobescowes af Kongerækker og 
graussame Feldtslag, som kaldes Historieunder- 
visning. 

Men jeg kan forsikre Dem, at et vundet 
Slag tager sig en hel Del anderledes ud paa en 
Valplads end i en Historiebog. 

Nej, jeg skal sige Dem, hvad Krig er. Krig 
det er det raaeste, dummeste og kostbareste Ud- 
slag af den menneskelige Umenneskelighed. 

Kaj. 
Og mens han saaledes talede, var det som 
om Fredens Velsignelse bredte sit lysende Skær 

over hans ædle Træk og forlenede hans Aasyn 
med en ophøjet Ro. 

Anna 

brister i Latter. 

Ring. 
Det var ret, Warming! De begynder at 
komme Dem. Det fornøjer mig virkelig. For 
jeg syntes før, at der var noget trykket over 
Dem. Men det betyder altsaa ikke noget? 

Kaj. 
Man føler sig jo altid noget trykket ved at 
være sammen med en saa fremragende Begavelse. 

Ring, . 
Ja, jeg tænkte '^o nok, det var mig, der 
generede. 

Kaj. 
De: en ualmindelig aandfuld Forfatter — jeg: 
en almindelig Candidatus juris. 

Ring. 

Oho! Det er netop de almindelige Candi- 
datus juris' er, der har Chancerne hertillands. Og 
De, min Far, De kører sgu lige ud ad Konge- 
vejen. 

Og saa er De ovenikøbet frisindet, kan altsaa 

ved given Lejlighed vende Deres Fortid Ryggen. 
Jo, De bliver saamænd nok til noget. 

Kaj 

til Anna. 

Maa jeg forestille Dig en Fredsapostel paa 
Krigsstien. 

Anna 

leende. 

Ja, jeg er virkelig ganske forbavset over 

Dem, Kaptejn Ring. Jeg har aldrig før set Dem 

saa lebendig. 

Ring. 
Lebendig ! 

Anna. 
Ja, det er saa komisk at se en ældre Ka- 
vallér saa — — 

Ring. 
Ældre Kaval — — er det mig? Sagde De 
ældre Kavallér? 

Anna. 
Skal jeg gentage det? 

Ring. 

Tak, nej vil De ikke hellere lade være. Jeg 
leger ikke med længere. 

Men det vil jeg dog lade Dem vide, Frue, 
at de Vaaben, De anvender, de er for mig et 
yderligere Bevis- paa Krigens Vederstyggelighed. 

Kaj. 
Forgiftede Pile. 

Anna. 
Men Herregud! Hvor gammel er De da 
egentlig? 

Ring. 
Jeg 1 Aa — jeg er saadan — omtrent jævn- 
aldrende med de fleste Mennesker. 

Kaj. 
Kan De skrive det med Tal? 

Ring. 
42. 

Anna. 
Over fyrre! Er De saa gammel? 

Ring. 
Nej, hør nu — — 

Anna. 
Jeg troede dog ikke, De var mere end en 
fem-seks-og-tredive — omtrent paa Alder med 
Henrik. 

Ring. 
Henrik, den Dreng! Kalder De maaske ogsaa 
Henrik en gammel Kavallér? 

Anna. 
Det er han da. Han er elleve Aar ældre 
end jeg. 

Ring. 
De maa skamme Dem, at tale ondt om 
Henrik. 

Anna. 
Tale ondt I Nej, De er pragtfuld! Selv vil 
De have Lov til at kalde ham et Snyltedyr 

Ring. 
Vil jeg? 

Anna. 
Henrik er Militær. 

Ring. 
Aa — Henrik er Sømand. Og forresten 
det brillianteste Menneske, der er til. Ja, det 
kan vi da vel blive enige om - - alle tre? 

Anna. 
Ja — naturligvis. 

Ring. 

Naa, det vår da godt, at der var noget, der 
kunde samle os. 

Ja, saa foreslaar jeg, at vi slutter Fred — 
ikke sandt? — en for alle Parter ærefuld Fred. 

Anna. 
Jo. 

Ring. 
Warming tilgiver mig, at han er Candidatus 
juris, jeg tilgiver Dem, at jeg er over fyrre, og 
De tilgiver Warming at — — — 

Anna. 
Jeg har ingenting at tilgive Kaj. 

Ring. 

Saa meget des bedre 1 Gid De heller aldrig maa 

faa det. Altsaa Krigen er endt og Freden sluttet. 

Og saa er det vel bedst, Warming, at vi 

to trasker af. Fru Bryde er jo ikke nogen 

Natteravn. 

Anna 

til Kaj, der sér paa Uret. 

Hvormange er den? 

Kaj. 
Halv Elleve. Sagte tn Anna. Anna! 

Anna 

vender sig fra ham og gaar ind i Henriks Værelse. 

Ring 

til Kaj. 

Det var forresten rart, at De var her. Saa 
kan jeg da faa Følgeskab. 

Kaj. 
Det kommer da an paa det. Hvad Vej 
skal De? 

Ring 

tert. 

Ja, den Vej skal jeg ogsaa. 

Gaar ud i Entreen — ladende Deren staa aaben — og tager sin Frakke. 

Anna 

kommer ind fra Henriks Stue med et Lys. 

Jeg kommer selv til at lukke Dem ud. Stine 
er vist gaaet iseng. 

Ring. 
Det var da en Skam — — 

Kaj 

gaaende ud i Entreen. 

Men det behøver Du heller ikke. Jeg kan 
jo tage Nøglen og bringe den igen imorgen. Jeg 
kommer dog herud for at hilse paa — — Er 
det ikke denne? 

Viser Neglen frem. 

Ring 

steder ved at trække sin Frakke paa Neglen ud af Haanden paa Kaj. 

Om Forladelse! 

Bukker sig hurtigt og tager den op. 



72 



Kaj 

strækker Haanden ud efter den. 

Tak! 

Ring. 
Nej, det er bedre, jeg beholder den. Saa- 
dan en ældre Kavallér er mere paalidelig. Og 
jeg kommer ogsaa ud imorgen og siger Goddag 
til Henrik. 

Kaj. 
Naar man er saa ubehændig at støde noget 
ud af Hænderne paa Folk, saa plejer man at 
give det tilbage. 

Ring. 
Jamen De er for ung og letsindig. De 
glemmer den. Eller ogsaa gaar De og dratter 
den. De ser jo, De kan ikke holde paa den. 

Kaj. 
Hør, Ring, nu bliver De snart for morsom. 

Ring. 
Men kæreste Warming, De forstaar da vel 
-{ Spøg? Det er jo den ligegyldigste Sag af Verden, 

hvem af os to, der bringer den Nøgle. Ikke 
sandt. Frue? 

Anna. 
Jo naturligvis. Behold De den bare. 

Ring. 
Saa for den Sags Skyld kan De saamænd 
gæme — 

Kaj. 
Nej Tak. 

Ring 

gaar ud i Entreen og tager sin Hat. 

Kaj 

sagte til Anna. 

Jeg kunde myrde ham. 

Anna. 
Du maa beherske Dig. Og kom saa imorgen. 

Kaj. 
Nej. 

Anna. 
Du skal komme, hører Du! Jeg maa 
se Dig. 

Ring 

i Deren til Entreen. 

Godnat, Frue, og Tak for iaften. Vi har 
havt det rigtig rart. Ikke sandt, Warming? 

Anna. 
Godnat! 

Ring. 
Og hils Henrik. 

Anna. 
Tak. 

Kaj. 
Godnat, Anna. 

Anna. 
Godnat, Kaj. 

Hun lyser dem ud. 

Ring 

nede fra Trappen. 

Tak, vi kan godt se. 

Anna 

kommer tilbage, lukker Deren og bliver staaende et øjeblik med 

Haanden paa Laasen. Gaar derpaa hen til Bordet, hvor hun sætter 

Lyset — og bliver staaende i Tanker, stirrende frem for sig- 



— Tæppet falder. — 

Henriks Værelse. Ret stilfuldt, ikke for overdaadigt ud- 
styret med gamle Mahogni-Mebler, Sofa, Bord, Chatol, Skrive- 
bord og Boghylde. Væggene prydes dels af en Vaaben- 
dekoration dels af gamle Kobberstik i smalle Mahogniram- 
mer. Tilvenstre fører en Dør ind til Dagligstuen. I Bag- 
grunden Dør til Entréen. Det er Formiddag. 

Henrik og Anna 

kommer ind fra Dagligstuen — han holder hende i Haanden. 

Anna. 
Hvad skal vi herinde? 

Henrik. 

Jeg vil skam se mig lidt om. 

Du véd ikke, hvor jeg nyder at vaere kom- 
men hjem. Blot det, at være i sin egen Stue, 
er en hel Fest. — Er jeg sentimental? 

Anna. 
Aa — aa 

Henrik. 
Du har nu aldrig været saalænge borte, at 
Du kan forstaa det, men jeg forsikrer Dig, at 
naar jeg sér mit Skrivebord — og Boghylden 
dér — og Fa ers gamle Kobberstik — saa er 
det næsten, som jeg gensaa gamle Venner. 

Anna. 
Det er jo rart. Du er fornøjet. 

Henrik. 
Og saa Dig selv! Min egen, dejlige, lille 

Kone! Kysser hende. 

Nej, maa jeg bede om Munden. 

Anna. 
Du er saa voldsom, Henrik. 

Henrik. 
Anna, jeg har længtes saa længe. 

Anna. 
Har Du sét Puden dér? 

Henrik. 
Nej. Hvor den er nydelig! Maa jeg takke 
mange Gange. 

Anna. 
Den er ikke fra mig. Det er Moder, der 
har syet den. 

Henrik. 
Din Moder! Det var da kønt af hende. 
Hvordan har hun det? Hvorfor blev Du saa kort 
Tid ovre hos hende? 

Anna. 
Aa, jeg véd ikke. Jeg holder mest af at 
være hjemme. 

Henrik. 
Ja, ikke sandt? Hjemmet er dog det bedste. 
Og det bedste ved Hjemmet igen er den lille 
Husfrue. 

Vil kysse hende. 

Anna. 
Saa, saa! 

Henrik. 
Generer mine Kærtegn Dig? 

Anna. 
Du er saa ustyrlig. 

Henrik 

bider sig i Læben. 

Anna. 
Saa, nu maa Du ikke blive gnaven. 

Henrik. 
Anna, er der noget ivejen? 

Anna 

piller ved Pudens Kvaster og svarer ikke straks. 

Du synes vist, det er en Skam af mig, at 
jeg ingenting har lavet til Dig, mens Du var 
borte — og det er det naturligvis ogsaa, 
men — — — 

Henrik. 
Nej vist ej, min søde Pige! Det har jeg 
ikke tænkt paa. Herregud, er det ikke andet, 
der er i vej en med min lille Madam. Det skal 
Du ikke ofre en Tanke. Jeg har jo alt, hvad 
et Menneske kan ønske sig, et hyggeligt Hjem 
og en sød og køn lille Kone, som holder af mig. 
For det gør Du jo alligevel, ikke sandt? Du 

holder lidt af Din gamle Dreng. Kysser hendes Haand. 

Du er bare bleven noget uvant med at have 
saadan et forelsket Mandfolk paa Siden af Dig, 
og saa synes Du, han er saa balstyrig. Men 
husk, hvor længe jeg har været borte — og hvor 
jeg har længtes efter Dig. Jo nærmere jeg kom 
Hjemmet, desto værre blev det. 

Har Du ikke ogsaa længtes lidt efter mig? 

Anna. 
Jo — naturligvis. 

Henrik. 
I Begyndelsen var det ikke saa slemt. Gik 
det ikke ogsaa Dig saadan? 

Anna. 
Nej — tværtinnod. Det var i Begyndelsen, 
jeg længtes. 

Henrik. 

Naa — ja. Det er jo egentlig ret naturligt. 
Du blev pludselig alene og havde ikke noget 
videre at gøre — medens jeg kom tilsøs og fik 
nok at tage fat i. 

Det er nu altid brilliant at komme tilsøs 
igen. Man trækker Vejret saa frit ombord. Og saa 
fik vi straks haardt Vejr, Storm og Taage næsten 
lige til Madeira. — Aa, Madeira! Dér var det 
egentlig første Gang, jeg rigtig savnede Dig. 
Jeg ønskede saadan, at jeg kunde have nydt 
al den Skønhed sammen med Dig. 

Anna. 
Er der saa smukt? 

Henrik. 
Der er mere end smukt. Man kommer dér 
fra mange Dages Taage og Slud med evindeligt 
Graat i Graat, og saa vaagner man pludselig en 
Morgen i et Lyshav af Sol under en Himmel 
saa dyb og blaa, som man aldrig sér den her- 
hjemme. Og forude hæver Øen sig, højere og 
højere, som Timerne gaar, og naar Ankeret 
falder, ligger man under et Land, hvor smaa 

morsomme Hytter og store stilfulde Villaer mellem 
hverandre kravler op ad Bjærgets Skraaning, op 
gennem et Mylr af Blomster og Buske og Skove 
og Vinhaver. Der er en Frodighed, en Rig- 
dom og en Pragt som i Paradisets Have. 

Anna. 
Du bliver jo helt lyrisk. 

Henrik. 
Men der manglede en Eva i Paradiset. 

Anna. 
Var Du iland? 

Henrik. 
Ja vel var jeg iland. Vi laa der i tre Dage. 
Man rider op ad Bjærget — — 

Anna. 
Paa Æsler? 

Henrik. 
Nej paa Hingste. Og saa kører man ned 
i Slæde. 

Anna. 
I Slæde? 

Henrik. 
Ja. Gaderne er brolagte med smaa, glatte 
Sten, som de samler ved Strandbreden. Saa 

sætter man sig to Mand i en Slæde, bagpaa 
staar en Indfødt, der styrer den med Fødderne 
— saadan med smaa Spark — og saa gaar det 
nedad i strygende Fart. 

Anna. 
Det maa være morsomt. 



Henrik. 

Jeg vilde have givet meget til, at jeg havde 
havt Dig ved min Side. Nu maatte jeg nøjes 
med Doktoren. 

Jeg har forresten en Del Madeira med hjem. 
Og nogle Kniplinger, som jeg nok tror vil klæde 
Dig. 

Anna. 
Det er virkelig alt for meget. 

Henrik. 
Hvor kan Du sige det? 
Der var forresten ogsaa nogle nydelige smaa 
Kniplingsdragter til Børn. 

Anna. 
Ja, det er jo kedeligt, vi ingen Børn har. 

Henrik. 
Aa, Passiar! Det tænkte jeg slet ikke paa. 

Leende. 

Jeg havde forresten nær taget en lille Neger- 
unge med hjem fra Vestindien. 

Anna. 
En Negerunge! 

Henrik. 
Den var saa morsom og sød. 

Anna. 
Det var dog en skrækkelig Tanke. 

Henrik 

leende. 

Synes Du? Aa — aal Naar den bare ikke 
voksede. Men det lader den desværre ikke være 
med. Og jeg vil indrømme, at saadanet stort, 
sort Mandfolk — — — 

Anna. 
Du og Ring, I er næsten lige gode. Han 
foreslog mig igaar, at jeg skulde tage et for- 
ældreløst Barn til mig. 

Henrik. 
Gjorde Ring? 

Anna. 
Og véd Du saa, hvad det var for et Barn? 



Nej. 



Ham selv. 



Henrik. 



Anna. 



Henrik. 
Ham selv ! Brister i Latter. Det ligner ham, 
Hvordan har han det? Jeg glæder mig rigtig til 
at faa mig en Passiar med ham igen. 

Anna. 
Han kommer vist herud idag. 

Henrik. 
Det var jo brillant! Jeg har noget Rom 
hjem med til ham — og til Kaj ogsaa. Og til 
Din Moder har jeg et indlagt Syskrin fra Madeira. 
Jeg har hele to Kister fulde af gode Sager. Min 
Oppasser kommer med dem, naar de er blevne 
fortoldede. Der er ogsaa noget til Stine. 

Anna. 
Det er pænt af Dig, at Du har tænkt paa 
os alle. 

Henrik. 
Aa, det har moret mig selv at købe de 
Ting. 

Anna. 
Var der smukt i Vestindien? 

Henrik. 
Ja, Indsejlingen til St. Thomas er dejlig. — 
Men her sidder Du og lader mig snakke, og 
selv fortæller Du ingenting. Lad mig høre lidt 
om, hvordan Du har havt det. Dine Breve — 
ja de var meget kære — men de — — ja. Du 
maa ikke blive vred, men de var en lille Smule 
kortfattede. 

Anna. 
Det er jo kedeligt, de har mishaget Dig. 



Henrik. 
Mishaget! Hvad er dog det for Snak? Tvært- 
imod, det var min bedste Glæde, at faa Brev I 
fra Dig, men — — — i 

Anna. j 

Men der stod naturligvis ikke det i dem, I 

som der skulde staa. Det véd jeg godt, men I 

jeg kunde nu ikke skrive anderledes. i 

' Henrik. 
Men kæreste Anna, der er virkelig ingen 
Grund til — — — 



85 



Anna. 
Jeg kan ikke taale Bebrejdelser, det véd 
Du godt. 

Henrik. 
Jeg bebrejder Dig jo ikke noget. 

Anna. 
Jo Du gør. Og det kan godt være, Du 
har Ret. Men saa meget ubehageligere er det 
for mig. 

Henrik 

rejser sig og gaar hen over Gulvet. 

Anna. 
Saa, Henrik, bliv nu ikke gnaven igen. 

Henrik. 
Er det egentlig mig, der bliver gnaven? 

Anna. 
Nej, det er naturligvis mig. 

Henrik. 
Hør, Anna, hvorfor er Du saadan imod 
mig? 

Anna. 
Er imod Digl Jeg véd ikke, hvad Da 
mener. 

Henrik. 
I over fem Maaneder har jeg været paa 
Søen. Jeg har længtes efter Dig og glædet mig 
til den Dag, jeg skulde se Dig igen, og 
saa — — — 

Anna. 
h Igen Bebrejdelser 1 Nej, det er ikke til at 

holde ud! 

Henrik. 
Anna, jeg forstaar Dig ikke. 

Anna. 
Nej, Du har aldrig forstaaet mig. 

Henrik. 
Men hvad er dog det for Snak, min søde 
lille urimelige Ven ! Du mener jo slet ikke, hvad 
Du siger. Gør Du vel? 

Anna. 
Jo jeg gør. 

Henrik. 
Er der noget ivejen, noget. Du er ked af 
eller bedrøvet over, saa sig det til mig. Maaske 
kan jeg hjælpe Dig. 

Anna. 
Tak Henrik, Du er saa god. 

Henrik. 
Det er Du selv, naar bare Du sørger for 
at have Styr paa det hæftige lille Sind. 

Anna. 
Jeg er saa nervøs. 

Henrik. 
Nervøs ! Er det noget for en rask Sømands- 
kone, at være nervøs? 

Anna. 
Sømandskone! Det vil sige en Kone, der 
sidder alene hjemme, mens Manden er tusinde 
Mile borte. 

Henrik. 
Ja, det er naturligvis slemt nok, men — nu 
^r jeg jo hjemme hos Dig, og der vil gaa lang 
Tid, før vi igen skal skilles. 

Anna. 

Henrik! — — standser og kan ikke faa Ordene frem. 

Henrik. 
Og nu skal vi have det rigtig hyggeligt 
sammen, skal Du se. Kaj og Ring skal komme 
hjem til os, og vi skal gøre Ture med dem, 
ligesom før jeg rejste, smaa raske Sejlture med 
Kutteren, hvor vi kan faa alle Griller blæst bort. 

Men allerbedst skal vi have det, naar vi er 
ene to. Ikke sandt? Og saa tørrer vi vore øjne 
og giver den hjemvendte Synder et Kys. 

Anna 

rækker ham Kinden. 

Henrik. 
Nej, jeg vil min Salighed have Munden, 
Dit lille Afskum. Har Du rent glemt, hvordan 
man kysser? 

Anna. 
Du er saa fordringsfuld. 

Henrik. 
Er jeg fordringsfuld? 

Anna. 
Vel ikke i Dine egne Øjne. 

Henrik. 
Anna, sig mig rent ud, holder Du ikke 
mere af mig? 

Anna. 
Herregud! man kan da nok holde af et 
Menneske, fordi man ikke hele Tiden vil kysses 
og kærtegnes. 

Henrik 

vender sig bort og gaar hen over Gulvet. 

Anna. 
Naa naal Henrik! 

Rækker Mund. 

Henrik 

hen til hende. 

Du er en Djævleunge! 

Anna. 
Ja, det er jeg. 

Henrik. 
Men en sød lille Djævleunge, Kysser hende, en 
uimodstaaelig lille Djævleunge. Kysser igen. 

Det ringer. 

Anna. 
Saa saa! Det ringedel 

Henrik. 
Nej Gu' gjorde det ej. 

Anna. 
Jo vist saa! Vær nu manerlig! 

Henrik. 
Anna, Du skal sgu li'e mig. 

Anna. 
Du er dog det ubændigste Mandfolk — — 

Ring 

remmer sig indenfor Dagligstue-Deren. 

* 

Henrik. 
Ring! 

Ring, 

der er traadt ind fra Dagligstuen. 

Kommer jeg til Ulejlighed? 

Anna. 
Nej, tværtimod. 

Henrik. 
Velkommen, kære Ven. Det var da rigtig 
fornøjeligt at se Dig igen. 

Ring. 
Saa! Nu holder han saagu den Tale, som 
jeg lige skulde til at aflevere. Naa, never mind I 
Goddag, gamle Dreng, har Du det godt? 

Henrik. 
Udmærket. 

Ring. 
Goddag, lille Frue, og Tak for igaar. tu 
Henrik. Jeg var herude igaar Aftes, skal jeg 
sige Dig. 

Henrik. 
Saa? 

Ring. 
Jeg havde nemlig opdaget en Nyhed i 
„Berlingske." . 

Henrik. 
Virkelig? 

Ring. 
Ja. Det var Telegrammet om, at Korvetten 
havde passeret Hanstholmen. Og saa var jeg 
herude for at melde det. 

Henrik. 
Det var jo pænt af Dig. 

Ring. 
Sammen med Warming. 

Henrik. 
Sammen med Kajl Men det har Du jo 
slet ikke fortalt mig, Anna. 

Anna. 
Nej — jeg 

Ring. 
Tror Du, Din Kone har Tanke for os, naar 
hun fiørst har faaet Dig hjem? Nej, nu kan 
Reserven hjemsendes. Ikke sandt, Frue? 

Henrik. 
Nej, det bliver der ikke noget af. Tvært- 
imod, den skal indkaldes til Ekstratjeneste. Vi 
talte netop om, Anna og jeg, hvor morsomt vi 
skulde have det sammen med Dig og Kaj. 

Ring. 
Ja — jeg er heftig rørt, baade paa egne og 
medbetænkte Kajs Vegne. Men, ærlig talt, Henrik^ 
nu er det Din Tur. Warming og jeg har nu 
snart i seks Maaneder gjort Kur til Din Kone. 
Jeg tror. Fruen trænger til lidt Afveksling. 

Anna. 
Og De maaske til lidt Ferie? 

Ring. 
Siden De selv siger det — — 

Anna. 
Men De kan da kun tale paa egne Vegne. 
Kaj er vist ikke saa udmattet. 

Ring. 
Kaj! Han var yderst mat igaar Aftes, da 
vi gik hjem. Jo han trænger sgu netop. 

Henrik 

klapper leende Ring paa Skulderen. 

Stakkels gamle Ven! 



93 



Anna. 
Ja, stakkels gamle Kaptejn Ring. 

Ring. 
Begynder De nu igen? 

Anna. 
Som saadan har maattet anstrænge sig. 

Ring. 
Aa — aa! 

Anna. 
Og anstrænge sig forgæves. 

Ring. 
Saa — aa? 

Anna. 
Men saadan gaar det, naar man glemmer, 
at man er en ældre Kavallér — — 

Ring. 
Fy fy fy! 

Anna 
-— overvurderer sine Kræfter — — 

Ring 

til Henrik. 

Vil Du bare høre! 

Anna 
— og agerer Friskfyr. 

Ring. 
Hvad synes Du, Henrik? 

Henrik. 
Jeg synes, I er udmærkede sammen: 

Anna. 
Altsaa; Kaptejnens Ansøgning om Orlov 
bevilliges. Det tillades ham at træde udenfor 
Nummer paa ubestemt Tid — — 

Henrik. 
Nej min Sæl om det gør 

Anna. 
Volontør i Udenrigsministeriet, Kaj Warming, 
derimod maa selv anmode om Ferie — hvis 
han vil have den. tu Ring. De véd jo slet ikke, 
hvad han vil. 

Ring. 

Ikke? Jo, De kan tro, jeg véd, hvad han 

vil. Jeg kender hans ønsker, Tilbøjeligheder, 

Instinkter, Sædvaner, Skikke m. m. Jo, Kaj og 

jeg og jeg og Kaj, das ist ganz das nåhmliche. 

Det ringer. 

Henrik 

leende. 

Er det bleven saa hedt imellem Jer? 

Ring. 
Ja, det er det. Vi er som to — nogenlunde 
røde Køer. 

Pigen 

1 Dåren til Entréen. 

Kandidat Warming. 

Ring. 
Nu kan Du jo afhøre ham selv. Jeg er 
sikker paa, han vil være et uvilligt Vidne. 

Kaj 

ind fra Entréen. 

Goddag, Henrik. 

Henrik. 
Goddag, Kaj, hvordan har Du det? 

Kaj. 
Jo Tak. Goddag, Anna. 

Henrik. 
Det var jo flinkt af Dig at komme herud. 

Ring. 
Men Damon! Sér De ikke Deres Pythias? 

Kaj. 
Ahl Selskabets yndede Klovn! 

Ring. 
Jeg fortalte just, at vi to er blevne uad- 
skillelige. 

Kaj. 
Aa — aa — — 

Ring. 

Idag er vi her sammen, igaar var vi her 

sammen — — tu Anna og jeg forsikrer Dem, 

Frue, vi kunde næsten ikke komme fra hinanden 

igaaraftes. Først fulgte Warming mig hjem 

Kaj. 
Det var lige paa min Vej. 

Ring. 
— og saa fulgte j eg Warming hjem, og 

Kaj. 
Det var ikke for min Fornøjelse. 

Ring. 
Jamen det morede mig. 

Anna. 
Det maa jo have været livligt. 

Ring. 
Livligt! Naa-aa. Warming var egentlig ikke 
saadan, hvad man kan kalde livlig. Han ydede 
et lille Bidrag til Underholdningen omtrent hver 
femte Minut — — 

Kaj. 
Men Pavserne udfyldtes af Selskabets yndede 
Klovn. 

Ring. 
De skulde ikke gentage Deres Vittigheder, 
Warming — for anden Gang overhører man 
dem ikke. 

Henrik 

lér. 

Kaj. 
Vi kan jo ikke alle være lige vittige. 

Ring. 
Nej — det kan vi ikke. Men det gør 
heller ikke noget, naar vi bare ikke prøver 
paa det. 

Henrik 

leende. 

Nej, I er næsten for slemme. Det er længe 
siden, jeg har lét saa godt. 

Men nu skal vi min Sæl drikke et Glas 
sammen. Har Du ikke lidt Vin, Anna? 

Anna. 
Nu skal jeg hente. 

Gaar ud. 

Henrik. 
Jeg har ikke faaet min Madeira hjem endnu. 

Sér paa sit Ur. 

Jeg synes forresten, snart han maatte kunne 
være her. 

Ring. 
Ja, Du har vel Madeira med hjem? 

Henrik. 
Og Rom — dejlig Gammel-Rom. Ja, der 
er ogsaa nogle Flasker til Jer to. 

Kaj. 
Det er virkelig alt for elskværdigt. 

Henrik. 
Aa Snak! 

Ring. 
Du er en Knop, Henrik. Gid Guderne 
lønne Dig! 

Henrik. 
Det gør de nok. 

Anna 

kommer tilbage med Vin og Glas paa en Bakke. 

Kaj 

gaar hende imade og vil tage Bakken. De bliver staaende lidt ved 
Dåren og taler hurtigt og sagte sammen. 

Ring. 
Ja, naar man blot kunde stole paa det! At 
det gik efter Fortjeneste I Det vilde være svært 
opmuntrende for skikkelige Folk. 

Henrik 

leende. 

Aa, Du Pessimist! 

Ring. 
Ja, véd Du hvad — man skal s gu somme- 
tider være svært langsynet forat faa Kig paa den 
højere Retfærdighed. 

Henrik. 

Til Anna. 

Hvad er der? 

Anna. 
Ingenting. Det er blot Kaj, der vil hjælpe. 

Ring. 
De er alt for galant, Warming. 

Kaj. 
Finder De.? 

7* 

Anna. 
De maatte ønske, De var ligesaa elskværdig 
som Kaj. 

Ring. 
Det gør jeg ogsaa. Det vil sige, jeg saa 
endnu hellere, at Kaj ikke var elskværdigere 
end jeg. 

Anna. 
De er bange for at blive stukken ud? 

Ring. 
Netop! Og jeg vilde helst kunne holde ham 
Stangen uden ekstraordinære Forholdsregler. 

Henrik, 

der har skænket i Glassene. 

Naa — kom nu her og tag et Glas. 

Skaal, Venner 1 Tak fordi I kom herud idag, 
og endnu mere Tak, fordi I kom, mens jeg var 
borte, og hjalp hende her med at vente. Skaal, 
Anna! 

Ring. 
„Ved Gud! Jeg kan ej smigre; jeg foragter 
de sledske Tunger; men en bedre Plads 
har i mit Hjærte ingen Mand end I. 
Tag mig paa Ordet! prøv mig, ædle Herre!" 

Steder sit Glas mod Henriks. 

Kaj. 
Dér har vi Digteren! 

Ring. 
Det var af Shakespeare, gode Warming. 

Kaj. 
Ja, jeg syntes nok, det lød for godt til at 
være af Dem selv. 

Gaar mod Baggrunden — kort efter fulgt af Anna. 

Henrik 

til Ring. 

Jeg synes, I er en Smule paa Krigsfod, Kaj 
og Du? 

Ring. 

Aa — vi fægter bare lidt sammen — for 
Motionens Skyld. — -Og saa for at Warming 
kan lære at svare igen. 

Han gør forresten gode Fremskridt. 

Henrik. 
Og Du bliver den Samme. 

Ring. 

Hvis jeg ikke gaar tilbage, ja. 

Den Portvin var ellers ikke saa gal. Skænker. 
Skaal, Henrik! Lad os to drikke et privat Bæger 
sammen. Vi burde egentlig have modtaget Dig 

med en Kantate — for Soli og Kor — Warming 
kunde saa have faaet Brug for sin pæne lille 
Stemme. Men, som samme Trubadur nylig paa 
en saa fin Maade antydede, Vers er ikke min 
stærke Side. 

Henrik. 
Det manglede ogsaa bare, at Du skulde 
spilde Dit Krudt paa mig. Du har vist bedre 
Anvendelse for det andetsteds. 

Ring. 
Aa, jeg véd skam ikke, hvad jeg har. Naa, 
men vi to vil ialfald ikke staa og sige hinanden 
pæne Ting. 

Henrik. 
Vi vil nøjes med at mene dem. 

Ring. 
Det vil vi. 

Henrik. 
Men kom nu og sæt Dig ned og fortæl mig, 
hvad Du har bedrevet, mens jeg har været borte. 

Ring. 
Aa — jeg har naturligvis fremturet i Synd, 
redet min Kæphest, kæmpet den ulige Kamp 
imod Dumheden og om muligt gjort mig endnu 
umuligere, end jeg iforvejen var. 

Henrik. 
Nu praler Du vist. 

Ring. 
Nej saamænd gør jeg ej. Vel Warming? 

Kaj, 

der har staaet og talt med Anna i Baggrunden, vender sig. 

Jeg hørte ikke, hvad De sagde. 

Ring. 
Jeg sagde, at det snart var lykkedes mig 
at gøre mig fuldstændig umulig. 

Kaj 

gaar hen til dem. 

Hvordan mener De? 

Ring. 
Ved min, om jeg saa maa sige, litterære 
Virksomhed. 

Kaj. 
Naa ja. Det tror jeg ogsaa nok. Men det 
vilde da ogsaa være alt for trist, om Deres Virk- 
somhed skulde være ganske uden Resultat. 

Ring. 
Mange Tak ! Tii Henrik. Synes Du ikke, War- 

ming har udviklet sig i Retning af Repliken? Det 
var virkelig ret ondskabsfuldt bemærket. 

Kaj. 
Folk har saa ondt ved at tænke sig Fredens 
Engel i Kaptejn Rings Lignelse. 

Ring. 

Ja, det er Ulykken! Jeg har mit Ansigt 
imod mig. Mit Fysiognomi mishager. 

Det havde ikke havt saa meget at sige, hvis 
man havde levet i et stort Land ; men herhjemme, 
hvor vi allesammen møder hinanden to a tre 
Gange daglig, her er det en rén Misere. — Det 
betragtes nemlig som ganske ufornødent at imøde- 
gaa mig med Grunde. Man behøver jo blot at 
se paa mig, for at føle sig overbevist om, at der 
ikke kan komme noget godt fra den Kant. Naar 
den Parole har lydt om Morgenen fra en af disse 
elskelige Skildvagter for alt aandeligt Danefæ, saa 
tager selvfølgelig i Dagens Løb hele Borgervæb- 
ningen mig i Øjesyn, siger Uf! og føler sig over- 
beviste. Overbeviste om, hvad Fanden det skal 
være, om at Jorden er flak, hvis jeg har sagt, 
den var rund, om at to og to er fem, hvis jeg 
har sagt, det var fire, om at Krig og Hærværk 
er Herren en Velbehagelighed og at Fanden har 
skabt den sunde Fornuft. 

Henrik 

ler. 

Ring. 
Ja, Du lér. Men jeg forsikrer Dig for, at 
den indenlandske Dumhed havde havt mindre 
gode Chancer, hvis min Næse havde havt en 
heldigere Facon. 

Kaj. 
Det uheldigste ved Deres Næse er egentlig 
det, at De ikke kan holde den hos Dem selv. 

Henrik — og Anna, 

der er kommen hen til de andre, lér. 

Ring 

lér med. 

Skaal, Warming! Det er svært, hvor De 
opper Dem! Men de er ubarmhjertig som et 
Fruentimmer — bare fordi De ser en Smule 
godt ud. 

Ja, De kan sagtens. De, Aladdin Pamfilius 
von Warming. Hvis De ikke bliver Amtmand 
alene paa deres Ansigt, saa — — — 

Kaj. 
Hvad saa? 

Ring. 
Saa bliver De det sgu nok ved Protektion. 

Henrik. 
Saal Nu kommanderer jeg sgu „Rør". 
Sværdet i Skeden, Ring! Træd af, Kaj! 

Ring 

gaaende op imod Baggrunden. 

Ak ja! At man gider! 

Henrik 

til Kaj. 

I er jo et Par rene Brushøns. 

Kaj. 
Det er ham, den Fredsfyrste, som ikke kan 
nære sig. 

Anna. 
Ja, det er altid Ring, der er den angribende. 

Henrik. 
Aa, det hele er jo Løjer. 

Ring, 

der har staaet og kigget paa Vaaben-Dekorationen i Baggrunden. 

Dine Vaaben, Henrik, hører ikke til de Ting, 
som Møl og Rust ikke fortærer. In casu: Rust. 

Henrik 

gaaende hen imod ham. 

Holder Kaptejnen Pudseparade? 

Kaj. 
Det maa da fryde Deres øje, at se Krigs- 
apparaterne fordærves. 

Ring. 
Nej, jeg kan ikke lide at se noget gaa til 
Grunde. 

Anna 

halvhejt. 

Hvad angaar det ham! 

Kaj 

sagte til Anna. * 

Anna, Du svarede mig ikke før. 

Anna. 
Svarede Dig! Jeg kan jo ikke sige Dig, 
hvad jeg ikke selv véd. 

Kaj. 
Du maa dog tænke paa — — — 

Anna. 
Kæreste Kaj, jeg tænker jo ikke paa andet. 
Det kan Du da begribe. 

Kaj. 
Ja, for hvis Du heller vil — 

Anna. 
Hør, Kaj, Du skal have Tillid til mig; ellers 
kan jeg jo ikke have det til Dig, og det maa 
jeg have. Vi maa kunne stole paa hinanden 
— ubetinget, hører Du det? 

Kaj. 
Jeg stoler ogsaa paa Dig, men — — 

Anna. 
Jeg er saa angst for, at Du ikke forstaar, 
hvormeget Du betyder for mig — baade paa 
den ene og paa den anden Maade. Jeg har jo 
sat alt ind paa Dig, Kaj, som man sætter alt 
ind paa ét Kort; det maa Du ikke glemme. 

Kaj. 
Hvor kan Du tro, at jeg skulde glemme 
det, Anna, men — — — 

Anna. 
Ja ja, men gaa nu hen til de andre; det 
kan ikke gaa an, at vi — — — 

Kaj 

gaar mod Baggrunden. 

Ring, 

der har taget nogle Vaaben ned og sét paa dem sammen med Henrik, 

kommer fremefter. 

Henrik. 



fra Baggrunden. 

De trænger rigtignok til en Omgang, Anna. 
Min Oppasser kan gøre det, naar han kommer. 

Anna 

gaaende mod Baggrunden. 

Ja, Du maa undskylde, hvis de er forsømte, 
men Dine Vaaben, véd Du, og Dine Cigarer har 
jeg aldrig 

Henrik. 
Død og Pine, Cigarer 1 Vil I ikke ryge? 

Kaj. 
Tak, jeg ikke. 

Henrik 

frem mod Ring. 

Du, Ring? 

Ring. 
N — ej, det er vist — — — 



Henrik. 
En Cigaret? 

Ring. 
Generer det ikke Fruen? 

Anna, 

der bliver i Baggrunden med Kaj. 

Ikke Spor. 

Henrik. 
Herinde har vi Lov. 

Byder Ring Cigaretterne. 

Ring. 
^ Tak. 

Naa, Henrik, lad mig nu høre, hvad Du 

har i Sinde. 

Henrik. 
I Sinde? 

Ring 

tænder. 

Ja. Hvad vil Du more Din Kone med? 

Henrik. 
Aa, det skal vi nok finde paa. 

Ring. 
Véd Du, hvad jeg synes, Du skulde? 

Henrik. 
Nej. 

Ring. 
Du skulde rejse en Tur med hende. 

Henrik. 
Rejse ? 

Ring. 
Ja. Du kan vel nok faa en lille Orlov? 

Henrik. 
Rejse I Ligesom jeg er kommen hjem? 

Ring. 
Ja. Lyder det saa vanvittigt? 

Henrik. 
Ja, ærlig talt — foreløbig har jeg faaet rejst 
tilstrækkeligt. 

Ring. 
Ja Du, Din Egoist! Du har naturligvis faaet 
frisk Luft nok. Men Anna havde skam godt af 
at komme lidt ud. 

Henrik. 
Anna! Hvorfor mener Du? 

Ring. 
Ikke for noget bestemt, men — — — 

Henrik. 
Har Anna yttret Lyst til at — — ? 

Ring. 
Nej, det er min egen Opfindelse. Du véd, 
jeg har en Tilbøjelighed til paa en lempelig Maade 
at pille Folk fra hinanden og se, hvordan de sér 
ud indeni. Og jeg tror. Din Kone trænger til at 
rives lidt ud af de vante Folder. 



A 

Henrik, 

der i Samtalens Leb nu og da kigger efter Anna og Kaj. 

Aa — lad os nu se. 

Ring. 
Ja, Du kan vel sagtens ikke mærke det, 
men — hun har ligesom mistet noget af sin 
tidligere Friskhed. Der er ikke den Ligevægt i 
hende, der var før. 

Henrik. 
Det er forresten mærkeligt. Du siger det, 
for jeg har selv — — 

Ring. 
Det hele betyder naturligvis ikke noget. Det 
kommer bare af, at hun har siddet her og ingen- 
ting havt at bestille. Det kan et sundt Menneske 
ikke holde ud. Lediggang er Roden til alt Ondt. 
Halvt for sig selv. Det er sgu en fortræffelig Bemærk- 
ning. Man kender det jo fra sig selv, naar man 
har gaaet og drevet i nogen Tid. Man bliver 
gnaven og pirrelig og nervøs — — — 

Henrik. 
Nervøs — ja, det sagde hun ogsaa. 

Ring, 

der har set Henrik iagttage Kaj og Anna. 

Naa, maaske tager jeg fejl ~ — 



I 

Henrik. 
Ja ja. Du skal ialtfald have Tak — — 

Ring. 
Men fortæl mig nu lidt om, hvordan Du 
har havt det, og hvad Du har oplevet. 

Henrik. 
Hvad siger Du? Oplevet — — aa, jeg har 
egentlig ikke — — 

Ring, 

der sér, at Anna og Kaj gaar mod Daren til Dagligstuen. 

Død og Pine ! Rejser sig. Det havde jeg nær 
glemt. 

Tager Naglen frem og rækker den til Anna. 

Frue, maa jeg takke for Laan. 

Til Henrik. 

Det er Din Gadedørsnøgle, Henrik. Jeg blev 
nemlig igaaraftes, da Stine var gaaet iseng, og 
vi ikke vilde ulejlige Husets Frue, udnævnt til 
Din Skatkammerkansler. 

Kaj. 
Af Dem selv. 

Ring. 
Af mig selv, ja. Jeg faar saamænd aldrig 
andre Udnævnelser end dem, jeg selv giver mig. 

8 



C 

Kaj. 
Til Gengæld vil De vist aldrig komme til 
at savne Paaskønnelse fra den Kant. 

Ring. 

Lad ikke Misundelsen dryppe Gift paa Deres 

Tunge, Sir. tu Henrik. Warmings Ærgærrighed gik 

nemlig ogsaa i Retning af at bære Nøglen. Men 

han blev nu alligevel ikke Kammerherre dengang. 

Henrik. 
Jeg synes, Du er noget drilsk imod Kaj. 

Kaj. 
Mig generer det ikke. 

Ring. 
Nej, Warming er et lykkeligt Menneske; 
der er ingenting, der generer ham. 

Henrik. 
Naa Kaj, kom nu hen og snak ogsaa lidt 
med mig og fortæl mig, hvordan Du har levet. 

Kaj. 
Jeg har levet ganske som jeg plejer — — 

Pigen 

i Deren til Entréen. 

Løjtnantens Oppasser er her med nogle store 
Kasser. Maa vi sætte dem ind i Dagligstuen? 

Henrik. 
Ja gør det. 

Anna. 
Nu skal jeg komme. 

Ind i Dagligstuen. 

Ring 

efter hende. 

Maa jeg være med til at aabne for Herlig- 
hederne? Jeg er frygtelig nysgærrig. 

Ind i Dagligstuen. 

Kaj 

til Henrik. 

Skal vi ikke ogsaa — — - 

Henrik. 
Om et øjeblik. Jeg vil bare tale et Par 
Ord med Dig. 

Kaj. 
Med mig? 

Henrik. 
Sig mig, Kaj, Du har vel tidt besøgt Anna, 
mens jeg var borte? 

8* 

Kaj. 

Tidt! Ja — a det vil sige — jo, jeg 

har jævnlig 

Henrik. 
Fortæl mig lidt om, hvordan hun har havt det. 

Kaj. 
Hvordan hun har havt det? 

Henrik. 
Ja. Hun taler nødig om sig selv, og jeg 
vilde gæme vide lidt Besked. 

Kaj. 
Ja — hvad er det egentlig, Du vil vide? 

Henrik. 
Hvordan har hendes Humør været? 

Kaj. 
Hendes Humør — jo — — 

Henrik. 
Ring vil have, jeg skal rejse en Tur med 
Anna. Han tror, hun trænger til at komme lidt ud. 

Kaj. 
Saa? Tror han det? 

Henrik. 
Ja. Hvad mener Du? 

Kaj. 
Ring har en mærkelig Tilbøjelighed til at 
blande sig i Ting, som ikke kommer ham ved. 

Henrik. 
Naa — aa — — 

Kaj. 
Ja, det er ialtfald min Mening. 

Henrik 

sér et øjeblik paa Kaj. 

Sig mig — er Ring og Du Uvenner? 

Kaj. 
Uvenner — — naa — aa — 

Henrik 

efter en kort Tid at have betragtet Kaj meget opmærksomt. 

Og vi to, Kaj, er vi — Venner? 

Kaj 

med et flovt Smil. 

Ja — hvorfor skulde vi ikke være Venner? 

Henrik. 
Altsaa — alt er ved det gamle? 

Kaj. 



Du mener — ? 



Henrik. 



Mellem os? 



Kaj. 
Det antager jeg da. 

Henrik. 
Og mellem Anna og Dig.^ 

Kaj. 
Ja — a 

Henrik 

sér et øjeblik skarpt paa ham. 

Du svarer saa underligt usikkert. 

Kaj. 

Hvordan vil Du have, jeg skal svare? Der 
er ikke noget imellem os. 

Ærlig talt, det er nogle løjerlige Spørgsmaal, 
Du kommer med. Og det er da ret naturligt, 
at jeg bliver noget forbavset, naar Du, ligesom 
jeg kommer herud for at hilse paa Dig, begynder 
at — — at — — ja, rent ud sagt, Henrik, Din 
Optræden forekommer mig noget mærkelig. 

Henrik 

efter en kort Pavse. 

Husker Du den Samtale, vi havde, kort før 
f jeg rejste? Det faldt mig ikke let at sige, hvad 
jeg dér sagde til Dig. Og hvis jeg ikke havde 
troet, Du var min Ven, og anset Dig for en 
Gentleman, havde jeg aldrig gjort det. Jeg var 
aaben imod Dig, Kaj. Jeg bad Dig passe paa 
og være forsigtig, men jeg sagde Dig ogsaa, at 
hvis den Ulykke skulde ramme mig, at Anna \ 
engang ikke mere holdt af mig, saa vilde jeg 
ikke tvinge hende. 

Kaj. 
Ja, det sagde Du. 

Henrik. 
Men Skændsel og Bedrag vilde jeg ikke vide 
af! Det syntes jeg, vi alle var for gode til. 

Kaj 

svarer ikke, men staar med et ejendommeligt flovt Smil. 

Henrik. 
Du gav mig Dit Ord paa, at der ikke var 
1 noget imellem Jer. 

Kaj. 
Det var der heller ikke. 



1 

Henrik 

efter et Ophold. 

Jeg kan forstaa, at man kan tage en Mands 
Kone fra ham — tilnød ogsaa, naar Manden er 
Ens Ven. Men, naar der er vist En den Tillid, 
som jeg viste Dig — ja, saa anser jeg For- 
rædderi for en Umulighed. 

Kaj 

tier. 

Henrik. 
Hvad har Du at sige mig? 

Kaj 

sér op paa Henrik og ger en Bevægelse som for at tale, men slaar 

atter øjnene ned og tier. 

Henrik 

sér nogle øjeblikke paa ham — peger saa paa Dåren og siger hæst. 

Gaa! 

Kaj. 
Henrik, hør mig først, lad mig faa Lov at 
tale med Dig — men ikke her — ikke nu. Jeg 
har villet sige Dig det hele, men — 

Henrik. 
Gaa! 

Kaj. 
Du maa dog høre — — — 

Henrik. 
Gaal Æreløse Tyv! 

Kaj. 
Nej, stjaalet har jeg ikke — — 

Henrik 

river Dåren op til Entreen. 

Gaa, siger jeg! 

Kaj. 
Paa Ære, Henrik, jeg vilde have sagt 

Henrik. 
Paa Ære I 

/ Brister i en uhyggelig Latter. 

Kaj 

gaar hurtigt ud. 

Ring 

inde fra Dagligstuen. 

Hvad er det, der er saa morsomt? 

Henrik 

staar et øjeblik stettende sig til Bordet og trykker Haanden mod Hjærtet, 
skænker derpaa nogle Glas Vin og drikker dem hurtigt. 

Ring 

kommer ind fra Dagligstuen. 

. Hvad Pokker! Staar Du dér og pokulerer 

med Dig selv? Pludselig — med forandret Tone. Er War- 

ming Hvad er der, Henrik? 

Henrik 

svarer ikke. 

Ring. 
Vær rolig, Henrik. 

Henrik. 
Rolig — er jeg ikke rolig? 

Anna 

kommer ind fra Dagligstuen med nogle Kniplinger i Haanden. 

Det var virkelig nogle nydelige Kniplinger 
— — — Men — hvor er Kaj? 

Ring. 
Han er gaaet — — han gik lige nu 

Anna. 
Uden at sige Farvel? 

Ring. 
Ja — — vi skulde hilse. Han opdagede 

pludselig, at at han maatte gaa. Klokken 

var saa mange — og de har jo saa travlt i 
Ministeriet. De husker nok, han sagde igaar, at 
der var saa meget at gøre — og saadan om 
Formiddagen — — — 

Anna. 
Henrik! Hvad er der ivejen? Hvad fejler 
Du? Er Du syg? 

Henrik. 
Nej vist ej! Jeg fejler ikke noget. Jeg fik 
bare — pludselig — lidt ondt i Hjærtet. 

Anna. 
Du maa ikke blive syg, Henrik! 

Henrik. 

smiler bittert. 

Anna. 
Er der ikke noget, Du kan tage for det? 
Drik et Glas Vin. 

Henrik. 
Jeg vil hellere have et Glas koldt Vand — 
hvis Du vil være saa god at hente det. 

Anna 

gaar mod Deren. 

Henrik. 
Rigtig koldt. Lad Vandet løbe noget først 
— det haster ikke. 



Anna. 
Jeg skal straks — — 



Iler ud. 

Ring. 
Kan jeg gøre noget for Dig, Henrik? 

Henrik. 
Nu forstaar jeg, hvorfor vi skulde rejse. 
Du skal have Tak for Dit gode Raad, men — 
det er nok for sent. 

Ring. 
Tror Du? 

Henrik. 
Jeg er bange for det. 

Ring. 
Lad os nu se, Henrik. Man skal ikke tro 
det værste. 

Henrik. 
Jeg har hidtil troet for godt. 

Ring. 
Gamle Ven. 

Henrik. 
Ja — Du er maaske min Ven. 

Ring. 
Maaske? 

Henrik. 
Man kan jo aldrig være sikker paa noget. 

Ring 

halvhejt. 

Stakkels Fyr! 

Henrik. 
Jeg kaldte ogsaa Kaj min Ven. 

Smiler bittert. 

Ring. 
Kan jeg gøre noget for Dig, Henrik? 

Henrik. 
Vil Du da det? 

Ring. 
Jeg vil gøre, hvad Du vil. 

Henrik. 
Du skal ikke love saa meget. Du véd jo 
ikke, hvad jeg kan finde paa. 

Ring. 
Du vil ikke forlange noget, jeg ikke kan gøre. 

Henrik. 
Gaar Du hjem herfra? 

Ring. 
Det kan jeg godt. 

Henrik. 
Maa jeg komme hjem til Dig om lidt? 

Anna 

kommer med et Glas Vand. 

Her er Vand. Det varede saa længe — jeg 
var nede og hente det ved Posten — forat faa 
det rigtig koldt. 

Henrik. 
Det var en Skam, Du skulde have Ulejlighed. 

Anna. 
Har Du det bedre.? Dér — drik! 

Henrik. 
Tak. 

Drikker lidt. 

Ring. 
Farvel, Henrik. Jeg gaar saa hjem. 

Henrik. 
Farvel. 

Ring. 
Farvel, Frue. sagte. Vær god imod ham ; han 
har det ikke godt. 

Henrik 

irriteret. 

Hvad hvisker I om? 

Ring 

ryster paa Hovedet og gaar. 

Anna. 
Henrik — Du maa ikke blive syg. 

Gaar hen og lægger Haanden paa hans Skulder. 

Henrik. 
Rør mig ikke! 

Anna. 
Hvad er der sket? Har Kaj — — ? Hen- 
rik! Tal dog! Se ikke saadan paa mig! 

Henrik 

tier. 

Anna. 
Sig dog noget, Menneske! Hører Du? Du 
gør mig gal! 

Henrik. 
Jeg har intet at sige Dig. 

Anna. 
Har — har Kaj sagt det? 

Henrik. 
Sagt det! — Hvilket? 

Anna. 
At han — — at vi — 

Henrik. 
Hvert Ord, han sagde, var en Løgn. 

Anna. 
Kaj lyver ikke. 

Henrik 

med en kort, styg Latter. 

Nej — ikke, naar han tier stille. 

Anna. 

Henrik — ja — det er forfærdeligt men 

det er sandt, hvad han har sagt. 

Henrik 

lér haanligt. 

Virkelig? 



) 

Anna. 
Le dog ikke saa uhyggeligt! 

Henrik. 
I er vist ikke blevne rigtig enige om, hvad 
I skulde sige. 

Anna. 
Ja haan mig kun! 

Henrik. 
I har dog havt Tid nok. 

Anna. 
Hvad har han sagt? 

Henrik. 
Han sagde, at han var min Ven — — .at 
alt var ved det gamle mellem os — og mellem 
Jer — mellem Dig og ham. Og det er altsaa 
sandt — for Kaj, han lyver ikke. 

Anna. 
Men Du lyver! Ja, se kun paa mig. Du 
lyver for at pine mig. Aa, hvor Du er ondl 

Henrik. 
Annal 

Anna. 
Hvor er han? Hvor er Kaj? Jeg vil tale 
med ham, jeg stoler ikke paa Dig. 

Henrik 

brister i vild Latter. 

Anna 

stamper i Gulvet. 

Lad vær at pine mig med den modbydelige 
Latter! Du gør mig gal, jeg gaar min Vej! 

Henrik. 
Gaa kun! 

Anna. 
Ja, det var Ret! Jag mig kun ud af Huset. 
Aa, Henrik, hvorfor er Du saadan* mod mig? 

Henrik. 
Jeg! — imod Dig! Men, Anna, dette er 
jo Vanvid! Du maa jo være sindssyg, arme 
Menneske! 

Anna. 
Aa, Henrik, jag mig ikke bort. Jeg skal 
nok gaa, men lad os ikke skilles saadan. Tager 
hans Haand. Aa nej , tag ikke Haanden til Dig, 
vær ikke haard imod mig, Henrik, jeg er saa 
ulykkelig. 

Henrik. 
Hvem har gjort Dig det? 

Anna. 
Det har jeg selv, jeg véd det nok. 

Henrik 

river Haanden til sig. 

Og han! den lumpne, æreløse Hustyv 1 

Anna. 
Ja, brug kun Skældsord mod ham! Jeg 
kommer ikke til at holde mindre af ham for det. 

Henrik. 
Anna dog! 

Anna. 
Aa, Henrik, jeg holder saa forfærdelig meget 
af ham. 

Henrik. 
Ti stille ! — hvis Du ikke har andet at sige 
mig. 

Anna 

efter en kort Pavse. 

Jeg føler godt, hvor stor Uret jeg har 
' imod Dig. 

Henrik. 
Uret! 

Anna. 
Jeg skulde have sagt det straks — skrevet 
det til Dig — — men — jeg kunde ikke, jeg 
kunde ikke. — — Der vilde gaa saa lang 
Tid, før Du fik Brevet, — og tør jeg kunde 
faa Dit Svar — — og jeg syntes ogsaa, det var 
Synd imod Dig, mens Du var borte 

Henrik. 
Men at gaa her og bedrage mig — — 

Anna. 

Ja, det var galt — det var galt. Men — 
jeg vidste det ikke rigtig — det kom jo ikke 
saadan paa engang. Jeg saa det først rigtig 
klart, da det var for sent, da det havde taget 
Magten fra mig, saa jeg ikke kunde rive mig 
ud deraf. — Saa lukkede jeg Øjnene i for alt 
det stygge, klemte dem krampagtigt sammen, for 
ikke at se — og saa lod jeg staa til. 

Maaske var det ikke hændt, hvis Du havde 
været hjemme — — 

Henrik. 
Maaske ? 

Anna. 
Ja — jeg véd det ikke. Men jeg sad her 
alene, ingenting havde jeg at gøre eller tage 
mig af 

Henrik. 
Du havde Dit Hus. 

Anna. 
! Det passede jo Stine. 

Henrik. 
Saa kunde Du have skaffet Dig noget at 
gøre, søgt noget Arbejde. 

Anna. 
Jeg har aldrig rigtig lært at bestille noget. 
Hjemme gjorde Moder det altsammen. Hun var 
saa dygtig. 

Henrik. 
Hvorfor blev Du ikke ovre hos Din Moder? 

Anna 

svarer ikke. 

Henrik. 
Svar mig! 

Anna. 

tier. 

Henrik. 
Fordi Du længtes — ikke efter Dit Hjem, 
men efter ham. Ikke sandt? 

x^nna. 
Jo. 

Henrik. 
Skamløse Fruentimmer! 

Anna. 
Ja, jeg er et Fruentimmer, et skamløst 
Fruentimmer! Men hvem har gjort mig til det? 
Det har Du! 

Henrik. 
Har jeg? Du gode Gud! 

Anna. 
Ja, netop Du ! For jeg har aldrig elsket Dig. 

Henrik. 
Saa har Du løjet for mig Hundreder af 
Gange! 

Anna. 
Hvem lærte mig at lyve — baade for Dig 
og for mig selv? Det gjorde Du! Du vidste, 
Du følte, at jeg ikke holdt af Dig, som Du af 
mig, ikke saa meget, ikke paa samme Maade. 
\ Det vidste Du, maatte vide det, før vi blev gifte. 
Men Du brød Dig ikke derom, tænkte ikke, vilde 
ikke tænke derpaa. Du brød Dig kun om at 
faa mig, at komme til at eje mig. Og saa 
mente Du, at naar først jeg var bunden tit Dig, 
saa kom den rette Kærlighed nok. 

Nu er den kommen, Henrik, men det er 
ikke Dig, jeg elsker. 

Henrik. 
Var det da en Løgn, vort glade, hyggelige 
Samliv? Svar mig, Anna! 

Anna. 
En Løgn — nej, det var det vel ikke. Jeg 
k o m jo til at holde meget af Dig — der var en 
Tid, hvor jeg troede, jeg ikke kunde holde 
mere af — men — det var ikke begyndt, som 
det skulde, Henrik. Vort Ægteskab begyndte galt. 

Henrik 

efter en Pavse. 

Saa skulde Du ikke taget mig dengang. 

Anna. 
Jeg var saa ung — og tænkte ikke saa 
langt. Og Du, Du vilde jo saa gærne. Og jeg 
holdt af Dig, Henrik, jeg holdt virkelig af Dig 
— kun ikke nok. Men det forstod jeg ikke 
dengang ; jeg følte blot, at Du holdt mere endnu 
af mig. 

Henrik. 
Stakkels lille Anna! 

Anna. 
Aa Tak, fordi Du har ondt af mig! Du er 
saa god, Henrik, saa hæderlig og god, og jeg 
skammer mig over, som jeg har været imod Dig. 
Jeg véd, at jeg vil angre det, saa længe jeg lever, 
og alligevel — alligevel kunde jeg ikke vende 
om — selv om Du kunde tilgive, hvad jeg har 
gjort. 

Henrik 

efter en Stund — sagte hen for sig. 

Saadan skulde altsaa Livet ende for mig. 

Anna. 
Hvad siger Du, Henrik? 

Henrik. 
Ingenting. 

Anna. 
Henrik! Du maa ikke dø! Hører Du? Det 
maa Du ikke! Du vil heller ikke, vel? Sig, at 
Du ikke vil! 

Henrik 

tier. 

Anna. 
Lov mig, at Du vil leve. 

Henrik. 
Lov Dig! Tror Du paa Løfter, Anna? 



) 

Anna. 
Paa Dine tror jeg. 

Henrik 

smiler haanligt. 

Anna. 
Ja haan mig og foragt mig kun — jeg 
fortjener jo ikke bedre — men lov mig, at Du 
ikke vil tage Livet af Dig, hører Du, Henrik ^ 
Lov mig, at Du vil leve. 

Henrik. 
Hvad har jeg nu at leve for? 

Anna. 
Aa jo. Du skal. Du maa! Naar nogen Tid 
er gaaet, saa — saa har Du glemt mig — jeg 
er jo ikke bedre værd — og saa — saa — — 

Henrik. 
Vi glemmer ikke alle lige let. 

Anna. 
Aa, Henrik, Du maa ikke dø! 

Henrik. 
Hvad tabte Du, om jeg døde? 

Anna. 
Aa, Henrik, det vilde være forfærdeligt for 
mig. 

Stirrer lidt frem for sig. 

Og hvis Du tog Livet af Dig, saa kunde 
han og jeg jo ikke — — — 

Henrik. 
Hvilket? Gifte Jer? Naa derfor altsaa! Med 
vild Latter. Derfor maatte jeg ikke dø! 

Anna. 

holder sig for ørene. 

Den Latter gør mig gal! 

Henrik. 
Det var altsaa Grunden til Din ømhed, 
Grunden til Din Omsorg for mit Livl 

Griber hende om Haandleddene og river hendes Hænder bort fra 

Hovedet. 

Det nytter ikke. Du stopper Dine øren 
til 

Anna. 
Henrik! 

Henrik. 
— for høre skal Dul 

Anna. 
Ja, slaa mig kun! 

Henrik. 
Hvor vidt er det kommet mellem Jer? 

Anna 

svarer ikke. 



Henrik 

ryster hende. 



Svar mig! 



Anna. 
Hvorfor slaar Du ikke? 

Henrik. 
Har I kysset hinanden? 

Anna 

trodsig. 

Maaske! 

Henrik. 
Er han Din Elsker? 

Anna. 
Jeg svarer ikke! 

Henrik 

ryster hende — ude af sig selv. 

Du svarer, siger jeg! 

Anna. 
Jeg bryder mig ikke om Dine Mishandlinger! 

Henrik. 
Det er Dig, der mishandler mig! Svar! Er 
han din Elsker? 

Anna. 
Nej. 

Henrik. 
Du lyver! 

Anna. 
Godt! Saa er han det! 

Henrik. 
For Gud i Himlens Skyld tal Sandhed, 
Anna! 

Anna. 
For at høre, at jeg lyver? 

Henrik. 
Jeg be'r dig, Anna, sig, hvad der er sandt. 

Anna. 
Hvad der er sandt? 

Henrik. 
Ja, sig det, sig det I 

Anna. 
Jeg hader Dig — og jeg elsker Kaj! 

Henrik 

stirrer et Sekund forfærdet paa hende — slynger hende saa henad 

Gulvet og iler ud af Stuen. 



— Tæppet falder. 



TREDIE AKT 



Det Indre af Havehuset, en ret rummelig, firkantet 
Træpavillon med store, smaarudede Vinduer, der udvendig 
fra er dækkede af Skodder. En Del Havemebler er uordent- 
lig sammenstablede. Tilvenstre i Forgrunden et Bord og 
nogle Stole. Paa Gulvet staar en Mængde Urtepotter, nogle 
enkelte visne Planter, en Vandkande, nogle Haveredskaber 
o. desl. Det er Aften, og Rummet er tarveligt oplyst af en 
Lampe uden Kuppel og et Par Lys. 

Henrik 

alene — gaar med bajet Hoved frem og tilbage, sætter sig et Øjeblik 

men rejser sig igen, gaar atter frem og tilbage, standser, lytter — og 

gaar hen og aabner Døren, i hvis Haandtag der er bleven taget 

Ring 

kommer ind. 

Godaften, Henrik. 

Henrik. 
Godaften. 

Laaser Deren. 

Ring. 
Naa — Budet traf Dig altsaa? 

Henrik. 
Ja. Tak for Brevet. 

Ring. 
Jeg be'r. 

Sér sig om. 

Ja, her er rigtignok ikke for megen Plads. 

Henrik. 
Her "er Plads nok. 

Ring. 
Naa — ja. Det hele er jo saa akavet og 
udenfor al Regel, at — — — 

Henrik. 
Lad os nu ikke tale mere om det. Du 
lovede, da jeg var hjemme hos Dig, at 

Ring. 
Ja, ja! Saa tier vi stille. 
Sig mig, har Du senere talt med Din Kone? 

Henrik 

ryster paa Hovedet. 

Vi har spist — eller rettere sagt: siddet til- 
bords sammen. Nærmest for Pigens Skyld. For- 

saavidt spildt Ulejlighed. Stine sér naturligvis 
^odt, hvordan det er fat. 

Ring. 
Ja— a. Pavse. Hør, Henrik — tror Du ikke, 
vi kan blive overraskede? 

Henrik. 
Overraskede? 

Ring. 
Ja — at her kan komme nogen? 

Henrik. 
Hvem? 

Ring. 
Din Kone for Eksempel. 

Henrik. 
Vi laaser naturligvis Døren. 

Ring. 
Javel, men — tror Du ikke. Skuddene kan 
høres op? 

Henrik. 
Dagligstuen vender til den anden Side. 



> 

Ring. 
Jamen Køkkenet! Stine har jo ogsaa Øren. 

Henrik 

irriteret. 

Aa, det véd jeg ikke. Det kan jo ogsaa 
være det samme, naar det er forbi. 

Ring. 
Det vil jeg dog ikke sige. Jeg holder ikke 
af den Slags — — — 

« 

Henrik. 
Kunde Du se Lys udefra? 

Ring. 
Nej, Skodderne er jo for. 

Henrik. 

Ja, naturligvis — men naa. Du kunde 

altsaa ikke. Hvad har Du dér? 

Ring, 

der lægger nogle Smaapakker fra sig. 

Det er nogle Forbindsager, jeg var inde at 
faa paa Apoteket. Det kunde jo være. Doktoren 
var renonce. 

Han er da hjemme. 

10 

Henrik. 
Det tænker jeg. 

Ring. 
Jo han er. Jeg var henne og kigge ind 
gennem Persiennet. Han sidder i sin Lænestol 
og læser — og aner ikke, at han er tjenstgørende. 
Og det kan han forresten være glad ved. 

Henrik 

sér spørgende paa Ring. 

Ring. 
Ja, ærlig talt, Henrik, dette her er lidt 
uhyggeligt. Jeg kan ikke rigtig lide det. 

Henrik. 
Begynder det allerede at knibe? 

Ring. 
Hvad mener Du? 

Henrik. 
Venskabet har ikke flere Kræfter? 

Ring. 
Skam Dig, Henrik! 

Henrik. 
Ja undskyld. Du maa bære lidt over 
med mig. 

Ring. 
Jeg troede, Du var bleven lidt roligere nu. 

Henrik. 
Jeg véd, jeg forlanger meget af Dig — 
altfor meget; og jeg har aldrig gjort noget for 
Dig — og faar vel heller aldrig Lejlighed til at 
gøre det — — 

Ring. 
Ja ja, min Dreng — lad os nu se 

Henrik. 
Men Du maa ikke svigte mig — vel Ring? 
For der maa være ét Menneske, jeg kan stole paa. 

Ring. 
Ja-a. Jeg har engang holdt omtrent den 
samme Tale — for mig selv. Og jeg spekulerede 
en Del over Tingen. Jeg kom til det Resultat, 
at man gjorde bedst i at indrette sig saadan, at 
man kunde stole paa sig selv. Det er der slet 
ikke saa mange, der kan. 

10* 

Henrik. 

Stole paa sig selv ! Ja — maaske er det 

nok for den, der er ene. Men, naar man nu 

er to — saa maa man ogsaa kunne stole paa 

hinartden. Ellers er Livet ikke Ulejligheden værd. 

Ring. 
Livet ikke Ulejligheden værd. Hør nu, 
Henrik, dette er ikke modig Mands Tale. — 
Livet kan være forbandet nok, det er det i 
Øjeblikket for Dig, og det er det og har været 
det for mange andre — flere maaske end Du 
tror — — man kan jo ikke altid se udenpaa 
et Menneske, hvordan der sér ud indeni ham — 
heldigvis. Men det Spørgsmaal, om man gider 
leve videre eller ej, det har man slet ikke Lov 
til at stille. Naar man er sat paa en Post, saa 
løber man ikke fra den, fordi Situationen bliver 
ubehagelig. 

Henrik. 
Det ligner ikke Dig at komme med Fraser. 

Ring. 
Det er ikke Fraser. Det var maaske et 
forslidt Billlede, men sandt er det alligevel. Der 
er noget fejgt i at løbe sin Vej fra det hele. 

Henrik. 
Aa — fejgt 

Ring. 
Ja, jeg véd nok, der tales om Mod til at 
tage sig af Dage. Og naar man sidder saadan 
rigtig rart og hyggeligt sammen og taler om den 
Slags Ting, saa synes man naturligvis ogsaa, 
der skal en hel Del Mod til. Men naar først 
det hele er saa fortvivlet for En, at man ingen 
Ende sér derpaa, saa kommer Modet sgu ganske 
af sig selv. Og derfor siger jeg: har man Mod 
nok til at tage Livet af sig, saa hører der mere 
Mod til at lade være. 

Henrik. 
Jeg har ikke i Sinde at tage Livet af mig. 

. . Ring. 

Ja, det er jo ligesom man tager det. Du 
tvinger Warming til at skydes med Dig her 
dette Bur. Det vil sige, at Du tager Livet af 
ham og han af Dig — hvis I da ikke skyder 
som nogle rene Klodrianer. 

Henrik. 
Jeg har ikke mere noget at leve for. 

Ring. 
Jo Du har. Og desuden — ja nu maa Du 
ikke blive vred, Henrik — men Du har heller 
ikke Lov til uden videre at dømme ham til 
Døden. 

Henrik. 
Har han engageret Dig til sin Defensor? 

Ring. 
Vaasl Jeg forsvarer ham ikke. Han har 
baaret sig sjofelt ad. Men skulde man skyde 
alle de Sjofelister, der gaar omkring, saa vilde 
Jorden sgu blive noget tyndt befolket. 

Henrik. 
Hvor gider Du præke Fornuft? Tror Du 
det nytter? 

Ring. 
Nej — det er naturligvis dumt. For Du er 
ikke normal. Men det er de andre heller ikke, 
det skal Du huske paa. Forelskede Folk er ikke 
fuldt tilregnelige — det er dog altid en Slags 
formildende Omstændighed. Herregud, Henrik, 
man straffer den Forbryder mildere, der handler 
i Drukkenskab. Men man er saagu akurat 
ligesaa omtaaget, naar man er forelsket, som 
naar man er fuld. 



) 

Jeg hader Troløshed værre end Pesten, men 
den virkelig store Lidenskab giver jeg en vis 
Respit. Hvormeget betyder det hele for dem? 
Det spørger jeg om, før jeg dømmer. 

Henrik. 
Jeg véd ikke, hvormeget det betyder for 
dem, men jeg véd, hvad det betyder for mig. 
Alt, hvad jeg har levet for, det er dødt, alt hvad 
jeg har elsket og æret og troet paa, det er sølet 
til. Jeg kan ikke holde det ud, siger jeg Dig, 
og jeg vil ikke; jeg véd ikke, hvorfor jeg skal. 
Jeg har ingen Børn, ingen Forældre, som jeg 
skylder at leve — jeg havde kun hende. 

Kaster sig hulkende ned ved Bordet med Hovedet i sine Hænder. 



Ring 

sér en kort Stund bedrevet paa ham, gaar saa hen og lægger sin 
Haand paa hans Skulder og siger bledt. 

Vær en Mand, Henrik. Hvis de hæderlige 
Mennesker, hver Gang de stødte sammen med 
Uhæderligheden, skulde give tabt og gøre det af 
med sig selv, hvordan Pokker skulde det saa 
gaa med Samfundet? 



Henrik. 
Samfundet vedkommer ikke mig. 



\. 

Ring. 
Jo det gør; det vedkommer os alle. Den 
Uret, vi gør, baade mod os selv og mod andre, 
den gør vi til syvende og sidst mod Samfundet. 
Men paa den anden Side, hvert sandt Ord, vi 
siger, og hver god Gærning, vi gør, vil engang 
paa en eller anden Maade komme Samfundet 
tilgode. De honnette Folk er foreløbig kun en 
lille Klat, men i Længden er de de stærkeste. 
Vi skal se lidt bredt paa det, Henrik, og bare 
blive ved at gaa paa. Naar vi saa engang falder, 
saa ligger vi der dog med en ret fornem For- 
nemmelse af, at det bliver vore Folk, der sejrer. 

Henrik. 
Du er stærkere end jeg. 

Ring. 
Jeg har ogsaa havt mine svage Øjeblikke. 
Vi trænger nu alligevel allesammen til at have 
noget at støtte os til, noget at tro paa, og, sér 
Du, Henrik, Samfundsfølelsen, det er blevet min 
Religion. 

Henrik. 
Jeg troede paa hende. 

Ring. 
Hvorfor vil Du ikke vinde hende tilbager 

Mkaske er det trods alt Dig, hun holder af — 
selv om hun i Øjeblikket bilder sig ind, at hun 
hader Dig. 

Henrik. 
Vinde hende tilbage! Om jeg kunde faa 
hende igen ved at strække Haanden ud — jeg 
gjorde det ikke. 

Ring. 
Ikke? Du elsker hende altsaa ikke mere? 

Henrik 

ryster paa Hovedet. 

Ring. 
Jamen, Henrik, saa er det jo ganske menings- 
løst at lave Tragedie ud af det — og ganske 
uforsvarligt. 

Henrik. 
Tror Du da ikke, jeg har Ære i Livet? 

Ring. 

Ære! Hvad Pokker har Din Ære med 
denne Sag at bestille? Du har jo ikke gjort 
noget. Du behøver at skamme Dig over — 
ialtfald ikke endnu. Din Ære er Du selv Herre 
over, den kan ingen anden sætte over Styr. 

Men Sagen er, at Du tager fejl, naar Du 
tror, at Du ikke elsker hende mere, og Du tager 

fejl, naar Du tror, at Du ikke vil tage hende 
igen — eller rettere sagt: beholde hende. Den 
første Gang hun beder Dig om Tilgivelse og 
rækker Dig Munden til Kys, saa er Du færdig. 

Henrik. 
Saa det tror Du? 

Ring. 

Det haaber jeg. For hun vil ikke gøre det 
paa Skrømt. 

Tror Du maaske ikke, ogsaa hun har døjet 
og lidt? Hun sad her alene, uden Barn, uden 
Virksomhed, uden Tro — — — 

Henrik 

sér forbavset op. 

Tro! 

Ring. 
Naa ja — jeg tror heller ikke paa noget — 
saadan i almindelig Forstand. Men jeg har 
maaske ogsaa flere Kræfter. Der skal en hel 
Del Resignationsevne til at leve uden Tro, i 
denne mildest talt mindre fuldkomne Verden, en 
hel Del mere end Menneskenes Børn foreløbig 
er forsynet med. Og Herregud! Lidt Religion 
skader jo heller ikke, naar de blot ikke bliver 
alt for ugudelig indbildske og hellige af det. 

Men tænk altsaa lidt over, hvormeget hun 
har havt at kæmpe imod, og hvor lidt hun har 
havt at støtte sig til. Og hvormeget betyder 
det for hende? Og endelig, hvormeget har hun 

gjort? 

Henrik. 
Hold nu op! og lad mig være i Fred! Jeg 
antager, Du mener mig det godt; men Du gør 
ikke noget godt med det. Du siger. Min Beslut- 
ning forandrer Du dog ikke. Det bliver, som 
det er bestemt. Pludselig. For han kommer da? 

Ring. 
Det lovede han ialtfald. 

Henrik. 
Hvorfor tog Du ham ikke med? 

Ring. 
Han er da stor nok til at gaa selv. Des 
uden vilde jeg tale med Dig først. 

Henrik. 
Er Du vis paa, at han kommer? 

Ring. 
Vis! Ja — saa vis, som man kan være paa 
saadan noget. Han har lovet det. 

Henrik. 
Var det svært at faa ham dertil? 

Ring. 
Ja — han var jo ikke videre forhippet 
derpaa. Men det kunde man da egentlig heller 
ikke vente, han skulde være. 

Henrik. 
Hvad sagde han? 

Ring. 

Aa — han sagde en hel Del — og hans 
Udtalelser var i og for sig meget fornuftige. 
Men jeg vil ikke sige, de tog sig videre ud. 
De var ligesom lidt for smaa til Omgivelserne. 

Han sad med et underligt flovt Smil — — 

Henrik. 
Jeg kender det Smil. 

Ring. 
— — og var saadan — saa kedelig sjatten. 
Men frygtelig hensynsfuld var han bleven. 

Henrik. 
Han skyldte vel Anna at leve? 

Ring. 

Nej, det talte han dog ikke noget om. 
Nej — det var mest Hensynet til hans For- 
ældre. 

Naa, jeg indrømmede naturligvis, at det 
gjorde hans Hjærte Ære, men fandt, at han 
ogsaa burde have taget noget Hensyn til Dig; 
og, naar han ikke havde gjort det før, saa blev 
han sgu nødt til at gøre det nu — — og hvad 
jeg saadan kunde sige. — Naa, saa kom selv- 
følgelig ogsaa Juristen op i ham. Duel var for- 
budt i Straffeloven. Og, da jeg ikke kunde bare 
mig for at le af den Oplysning, saa betroede 
han mig endvidere, at det ogsaa var kriminelt 
at være Sekundant. -— Jeg kan sgu komme i 
Kasjotten, Henrik. Naa, jeg har jo Tiden til 
min Raadighed. 

Henrik. 
Hvorfor vilde han ikke have flere Vidner? 

Ring. 
Han vidste ikke, hvem han skulde faa, sagde 
han. Og han gjorde mig den Ære, at stole 
paa mig. 

Henrik. 
Han gik altsaa ind paa, at — — -— 

Ring. 
Han gik tilsidst ind paa alt. Og, véd Du 
hvad, Henrik, det er egentlig al Ære værd. 

Henrik. 
Han gjorde det vist nødigt. 

Ring. 
Ja — a. Videre vel tilmode var han jo ikke ved 
Tanken om, at han kunde komme alvorlig til- 
skade. Men jeg sagde ham, at hvis han ikke 
vilde slaas med Dig, saa havde Du svoret at 
skyde ham ned som en Hund, hvor Du saa 
traf ham — og det opmuntrede ham jo svært. 

Henrik 

efter en Pavse. 

Hvordan skal jeg takke Dig, Ring, for alt, 
hvad Du har gjort for mig? 

Ring. 
Aa, lad os nu bare ikke blive rørende. 

Gaar hen til Bordet og sér paa Pistolerne, som ligger der. 

Er Vaabnene i Orden? 

Henrik. 
Ja. 

Ring. 
Ladte ? 

Henrik. 
Ja. 

Ring. 

underseger dem. 
Riflede ! Sér paa Henrik. 

Det plejer Duel-Pistoler ikke at være. 

Henrik. 
Ikke? Ja, jeg har ikke andre. 

Ring. 
Naa, ja, ja ! Det spiller vel heller ingen Rolle 

paa den Afstand. Sér sig om og ryster paa Hovedet. Det 

er dog Satans, saa det Havehus sér lille ud 
iaften! Før syntes jeg altid, det var saa urime- 
ligt stort. 

Henrik. 
Jeg har her et Par Breve, som jeg vil bede 
Dig være saa god at — — — 

Der tages i Deren. 

Ring. 
Der er nogen ved Døren ! Sér paa sit Ur. Det 
er Warming. 

Henrik. 
Vil Du lukke op? 

Ring 

gaar hen og aabner Deren. 

Kaj 

kommer ind. 

Ring. 
Godaiten, Warming. 

Laaser Deren efter ham. 

Kaj 

sér spergende fra Henrik tU Ring, der trækker paa Skuldrene. 

Ring. 
Jeg véd ikke, om De vil lægge Frakken. 
Her er forresten ikke videre varmt. 

Kaj 

gaar langsomt hen imod Henrik. 

Jeg vilde gæme — — jeg véd ikke — — 
vil Du høre, hvad jeg har at sige Dig? 

Henrik 

svarer ikke. 

Ring. 
Ja, naturligvis. Tal bare. 

Kaj. 
Jeg indser fuldtud, hvor urigtigt jeg har 
handlet mod Dig — — 

Henrik. 



Urigtigt! 



Kaj. 

Naa ja — skammeligt — eller hvad Du vil. 
Og jeg haaber, Du vil tro mig, naar jeg siger, 
at jeg angrer det og — og ønsker, at jeg havde 

været stærk nok til — til at til ikke at lade 

mig rive hen af mine Følelser. 

Det har ikke været min Hensigt at bedrage 
Dig — det har det ikke. Dengang — før Du 
rejste — da Du talte til mig, var der ikke noget 
mellem Anna og mig — jeg bildte mig i det 
mindste ind, at der ikke var det. Men lidt efter 
lidt kom det, og — ja, jeg tror egentlig, at det 
var Din Skinsyge, der var Skyld deri. 

Henrik 

ger en heftig Bevægelse. 

Kaj. 
Ja, hør mig nul Jeg — og Anna ogsaa 
— havde en Følelse af, at Du vogtede paa os. 
Vi kunde ikke opfatte det anderledes end som 
Skinsyge, og — vi fandt den uberettiget. 

Henrik. 

Uberettiget 1 

11 

Kaj. 

Dengang, ja. Maaske var den det ikke — 
Du saa vel klarere end vi — men vi troede det, 
og — Anna følte sig fornærmet derved. 

Jeg begyndte saa at komme, naar jeg tænkte, 
Du var ude — for vi talte bedre sammen, naar 
vi var ene to. Hun følte sig ulykkelig — og 
jeg søgte at trøste hende. Det var Begyndelsen. 

Saa rejste Du. Jeg kom tiere og tiere, For- 
troligheden mellem os voksede — og, da det 
stod mig klart, hvorledes det var fat, havde jeg 
ikke længere Kraft til at staa imod. Jeg tænkte 
paa at skrive til Dig, men -- det blev ikke til 
noget — Anna vilde ikke have det. Saa vilde 
jeg have talt med Dig — imorges — før Du 
var kommen hjem — men det bad hun mig 
ogsaa lade være med — — 



Ring 

halvhøjt. 

Og Adam skød Skylden paa Eva 



Kaj. 

Jeg skyder ikke Skylden paa Anna. Men 

jeg siger, hvad der er sandt. Det hele skal være 

aabent og ærligt nu. Jeg vil ikke have noget 

stukket under Stolen. Henrik kaldte mig idag 

en Tyv. Det er jeg ikke. Jeg har kun taget, 
hvad der blev mig givet. 

Henrik. 
Nu er det nok! Tii Ring. Lad os faa en Ende 
paa det. 

Kaj. 
Blot to Ord endnu. 

Henrik. 
Jeg vil ikke høre mere! 

Kaj. 

Her drejer det sig om Liv og Død, og Du 
skal høre! Vi har baaret os galt ad — Anna 
og jeg — men hendes Elsker har jeg ikke været; 
det skal Du vide, før Du skyder mig ned. 

Du lovede engang, at hvis Anna kom til at 
holde af en anden, saa vilde Du vige. Det har 
Du glemt! Men nu tilbyder jeg at vige. Jeg 
skal rejse bort herfra Byen, og jeg lover Dig, at 
jeg ikke mere skal komme mellem Anna og Dig. 



Ring 

efter en Pavse. 

Henrik } 

Henrik. 
Jeg tror ham ikke. Og selv om jeg gjorde, 
saa — — — 

Kaj. 
Jeg véd, at jeg kan holde mit Løfte. Jeg 
har tænkt meget derover idag og søgt at blive 
klar paa mig selv, og jeg véd nu, at naar jeg 
for Alvor vil, og forstaar hvad det gælder, saa 
kan jeg ogsaa tvinge mine Følelser. Hører Du, 
Henrik, om jeg saa skal rive Hjærtet ud af mit 
Bryst, saa skal jeg holde mit Ord. Jeg vil stræbe 
ærligt at sone, hvad jeg har forbrudt. Maaske 
vi saa engang i Tiden igen kan mødes som 
Venner. 

Henrik. 
Vil Venner! 

Til Ring. 

Saameget betød det altsaa for ham! 

Kaj. 
Og tvinger Du mig alligevel til at slaas, saa 
bærer Du Ansvaret for Følgerne. Det strider 
ikke blot mod Lov og Ret, men det — — — 



Henrik 

lér haanligt. 

Ring 

ta Kaj. 

Jeg troi , De skal undgaa juridiske Syns- 
punkter. 

Kaj. 
Henrik, tror Du mig ikke? 

Henrik. 
Jeg tror, Du er fejg. 

Kaj 

efter en Pavse — til Ring. 

Jeg er parat. 

Ring 

nikker langsomt — tsenker sig lidt om og vender sig saa mod Henrik. 

Henrik, dette er Afgørelsen. Om et øjeblik 
er det for sent. indtrængende. Lad Warming rejse, 
hører Du? Jeg beder Dig derom. 

Henrik 

ryster paa Hovedet. 

Ring. 
Jamen, Henrik, der er ikke sund Sands i 
dette ! Hvis ingen af Jer vilde vige — godt ! saa 
kunde jeg forstaa det. Men Warming vil jo 
gøre alt, hvad Du forlanger, tu Kaj. Ikke sandt? 
De vil rejse snarest muligt, tage Deres Afsked 

eller søge Forsættelse — De kan jo blive Herreds- 
eller Amtsfuldmægtig eller saadan noget. Ikke 
sandt? Det lover De? 

Kaj. 
Jo. 

Henrik. 
Det nytter ikke. 

Ring. 
Hvad vil det sige, at det ikke nytter? Nytter 
det m.aaske, at I skyder hinanden til Krøblinger 
nu? Bliver derfor det skete usket? Vær nu ikke 
stædig, Henrik — — 

Henrik. 
Du lovede mig, at Du vilde — — — 

Ring. 
Mit Løfte skal jeg nok holde. Men jeg har 
aldrig lovet, at jeg ikke vilde søge ut bringe Dig 
til Fornuft. For sidste Gang, Henrik, tænk Dig 
om, før Du vælger. 

Henrik. 
Jeg har tænkt nok. Jeg er træt af at tænke ! 
Lad os blive færdige. 

Ring. 
Det er - Dit sidste Ord? 

Henrik. 
Ja. 

Ring. 
Ja ja! 

Er der andet jeg skal besørge for Dig end 
de Breve? 

Henrik. 
Nej — Tak. 

Ring 

tU Kaj. 

Er der noget, jeg kan gøre for Dem, War- 
ming? 

Kaj. 
Jeg antager. De vil bringe mine Forældre 
Budskabet saa hensynsfuldt som muligt, hvis jeg 
skulde 

Ring 



o* 



Det lover jeg Dem. 



Kaj. 
Og saa ligger der nogle Breve hjemme paa 
mit Bord, som jeg gærne — 

Ring. 
De skal blive besørgede. 

Kaj. 
Alle — uden Undtagelse? 

Ring. 
Alle uden Undtagelse. 

Kaj. 
Ja Tak — saa — saa er der ikke mere. 

Ring 

efter en kort Pavse. 

Ja — saa — — 

Sér spergende paa Henrik, der staar ubevægelig. Gaar derpaa hen og 
tager Pistolerne, rækker dem forst til Kaj, der tager den ene, og giver 

den anden til Henrik. 

Der kan vel ikke godt være Tale om andet, 
end at I maa fyre samtidig.? 

Henrik. 
Naturligvis. 

Ring. 
Ja — vil De saa stille Dem her, Warming. 

Anviser ham Plads i det forreste Hjerne tilhejre. 

Og vil Du staa dér — helt ind i Hjørnet. 

Anbringer Henrik i det bageste Hjerne tilvenstre. 

Jeg tæller saa: En — To — Tre. Paa 
„En" lægger I an og paa „Tre" fyrer I. Har 
De forstaaet, Warming? 

Kaj 

nikker. 

Ring. 
Værsaagod at spænde Hanerne. 

Gaar noget tilbage. 

Er I parate? 

De nikker. 

Altsaa: En! — To! 

Lige fer Ring skal sige »Tre« skyder Kaj. Kuglen gaar forbi Henriks 
Hoved og splintrer en Rude bag ham. De felgende Repliker falder 

næsten samtidigt. 

Ring. 
For tidligt! De skød for tidligt, Menneske! 

Kaj. 
Det var ikke med Vilje! 

Henrik. 
Tæl videre! Tæl videre! 

Ring. 
Nej! 

Henrik. 
Tæl videre for Satan! eller jeg skyder! 

Ring 

gaar imellem dem. 

Du skyder ikke! 

Kaj. 
Det var ikke med Vilje! Paa Ære, det var 
ikke med Forsæt! Det skete af Vanvare, jeg var 
saa nervøs — — — 

Ring. 
De var bange, ja ; De rystede paa Haanden 
og skød af lutter Forskrækkelse, det er der ingen, 
der tvivler paa. 

Henrik 

stamper i Gulvet. 

Bliver det til noget? 

Ring 

til Kaj. 

Men se nu bare til. De kommer aisted, og 
det i en Fart. 

Aabner Dåren. 

Kaj. 
Henrik skal have sit Skud. 

Ring. 
Sludder! Henrik skyder ikke paa vaabenløs 
Mand. 

Tager Pistolen fra ham. 

Kaj. 
Jeg har skudt, og Henrik skal have sit 



Ring. 
Ingen Snak I De er færdig her. Ud med 
Dem! 

Kaj. 
Jeg gaar ikke! 

Ring 

trykker ham hans Hat i Haanden. 

De gaar, siger jeg og det straks! 

Puffer ham ud af Døren og lukker den efter ham — dog uden at laase. 

Se saa! 

Henrik. 
Dér gjorde Du Uret imod mig. Ring. 

Ring. 
Du kunde ikke have skudt paa den Stymper. 
Du vilde have skammet Dig over det hele dit Liv. 

Henrik. 
Han kunde have faaet et Skud til. 

Ring. 

Det kunde han ikke have taget imod. Nej, 

lad os være glade, at det gik, som det gik. Jeg 

havde ikke ventet, det skulde ende saa godt. 

For oprigtig talt, Henrik, jeg synes. Du er hævnet. 

Henrik 

kaster Pistolen hen ad Gulvet. 

Og ham er det, hun elsker! 

Ring 

tager Pistoten op og lægger den hen ved den anden. 

Det har hun troet. Men hun vil nok laa 
Øjnene op. 

Henrik. 
Hvorfor sagde han ikke til mig: Ja, jeg har 
løjet og bedraget og forraadt min Ven; men om 
jeg kunde gøre det hele ugjort med et eneste 
Ord, jeg sagde ikke det Ord, naar jeg derved 
skulde miste hende, for hun er det eneste, jeg 
bryder mig om. Ved Gud! Om han havde sagt 
saadan, det havde pint mig mindre end at se 
al den Usselhed. 

Ring 
Ja — det tror Du nu, fordi han sagde det 
modsatte. Han mente sagtens, at han bar sig 
overmaade pænt ad. 

Henrik. 
Sér Du da ikke, at han trækker hende 
ned? At høre hans flade, fejge Syndsbekendelse, 
at se hans ynkelige Angst — — 

Ring. 

Aa, det er sgu egentligt meget naturligt, at 
han var angst. For Pokker, han satte jo ikke 
Pris paa at komme af med Livet. 

Hvormange Procent af Mandfolkene er des- 
uden Mænd, naar det kommer til Stykket? Og 
er der blot en lille Smule Pjalteri i et Menneske, 
skal det nok komme frem ved saadan en Lejlig- 
hed. Han dér er sgu ikke værre end de fleste. 

Men forresten keder det ogsaa mig, at 
Elskeren altid skal være en Pjalt. 

Henrik. 
Og saa vide, at det er ham, ham, som 
hun —7 — — 

Knytter Haanden. 

Ring. 
Ja — det er en løjerlig Verden, vi lever i. 

Henrik. 
Hvorfor skal jeg leve i den? 

Ring. 

Fordi det er Din Pligt; det er vi jo enige 
om. Den første Tid vil blive drøj for Jer, men 
med god Vilje holder man en Del ud. 

Men, Henrik, mur Jer nu ikke inde her — 
I to alene, hører Du? Tag over til hendes 



Anna. 
Jeg spørger ikke Dem — og jeg tror Dem 
ikke! Stine har hørt et Skud — og her lugter 
af Krudt. 

Mor — eller rejs — eller gør noget andet, der 
kan tage Jeres Tanker — saa skal Du se, det 
gaar nok. — Det er altid de Mennesker, der 
er noget ved, som lider mest under Forhold 
som disse. Han, dér sjaskede af, han slipper 
vel forholdsvis let over det ; men — alligevel, 
Henrik — vilde Du bytte med ham? 

Henrik. 

tier. 
Deren rives hurtigt op. 

Anna 

styrter ind, bleg og ophidset. 

Var det her, der blev skudt? Svar mig! i 
Hvad er her sket? 

Ring. 
Her er intet sket, Frue. 



Anna. 
Henrik? 

Ring. 
Vær rolig. Frue, jeg forsikrer Dem, at 

Henrik! Har Du dræbt ham? Svar migl 
hører Du? Hvor er Kaj? 

Ring 

med Myndighed men uden Pathos. 

Dér er Deres Mand, Fru Anna Bryde, og 
ved hans Side er Deres Plads. Hr. Kaj War- 
ming er spillevende, men fra idag af bør han 
være død for Dem. 

Anna. 
Hvor tør De tale saadan til mig? Hvor tør 
De vove — — Hvad vil De her? . Med hvad 
Ret trænger De Dem imellem os? Hvem er De, 
at De tør 

Ring. 
Jeg er Deres Mands Ven — og engang vil 
De maaske forstaa, at jeg ogsaa var Deres. 

Gaar hen til Henrik. 

Farvel, Henrik. Tag lidt varligt paa hende. 
For hende betød det sikkert mere end for ham. 

Gaar. 

Anna 
Henrik? 

Henrik 

bortvendt fra hende. 

Hvad vil Du? 

Anna. 
Har Kaj været her? 

Henrik 

svarer ikke. 

Anna. 
Svar mig dog! Har han været her? 

Henrik. 
Ja. 



Anna. 

Var det sandt, hvad Ring sagde? Han er ( 
ikke død. 

Henrik. 
Nej. 

Anna. 
Saaret? 

Henrik. 
Nej. 

Anna. 
Men det Skud der faldt? For det var jo 
her? Svar dog Menneske! 

Henrik. 
Det var ham, der skød. 

Anna. 
Og Du? 

Henrik. 

tier. 

Anna. 
Henrik, fortæl mig, hvad her er sket. Herre- 
gud! spænd mig ikke paa Pinebænken 1 

Henrik. 
Her er ikke sket noget — som er værdt at 
fortælle. 

Anna. 
Sig mig alt, Henrik, hører Du? 

benligt. 

Vil Du ikke fortælle mig, hvad her er sket? 

Henrik 

tier. 

Anna. 
Saa gaar jeg til Kaj og faar det at vide. 

Henrik 

lér. 

Ja, lad ham fortælle det! 

12 

Anna. 
Aa, den Latter! 

Pavse. 

Vi to maa skilles, Henrik. 

Henrik 

nikker langsomt hen for sig. 

Anna. 
Det er mit Alvor. 

. Henrik 
Jeg skal imorgen følge Dig til Din Moder. ^ 

Anna. 
Imorgen! Faar jeg — faar jeg Lov at tale 
med Kaj først? 



Nej. 



Det vil jeg. 



Henrik. 



Anna. 



Henrik 

tier. 

Anna. 



Hører Du? 



Henrik. 
Ja, jeg hører det. 



179 

Anna. 
Jeg vil tale med ham. 

Henrik. 
Men han vil ikke tale med Dig. 

Anna 

sér uforstaaende spergende paa ham. 

Henrik. 
Det er lykkedes ham at blive klar over sine 
Følelser, og han véd nu, at de ikke er stærkere, 
end at han kan undvære Dig. 

Anna. 
Det har han ikke sagt! 

Henrik 

tier. 

Anna 
Det er ikke sandt! Han kan ikke have 
sagt det! 

Henrik. 
Aa, Du har handlet troløst og hjærteløst 
innod mig, Du har skuffet mig saa dybt, som det 
ene Menneske kan skufife det andet, og alligevel 
— Du er meget for god til ham! Anna, Anna, 
jeg skammer mig over Din Helt! 

12* 

Anna. 

efter en Pavse. 

Vær god imod mig, Henrik, og sig mig, 
hvad her er sket — og hvad han har sagt. 

Henrik. 
Han har tilbudt at rejse bort fra Byen og 
ikke se Dig mere. 

Anna. 
Det er ikke sandt! 

Henrik. 

ser paa hende. 

Anna. 
Jo, jo — det er sandt — det vil sige, Du 
tror det er sandt — men — Du har misforstaaet 
ham — han har ikke ment det saadan — vel? 

Henrik 

tier. 

Anna. 
Henrik 1 Du maa ikke sige det, hvis det ikke 
er sandt. Er det virkelig sandt? 

Henrik. 
Ja. 

Anna. 
Saa har Du tvunget ham dertil! 

Henrik 

ryster paa Hovedet 

Anna. 
Eller overtalt ham — det er umuligt andet. 
Ikke sandt? 

Henrik 

ryster paa Hovedet. 

Maaske har Ring. Jeg har ialfald ikke. 

Anna 

efter en Pavse — frem for sig — halvhøjt. 

Saa svigtede han dog! 

Henrik. 
Jeg tog ikke engang imod Tilbudet. Saa 
Du kan forsaavidt være rolig. Han er ikke mere 
bunden derved. 

Anna 

stirrer halvt aandsfraværende frem for sig — mildt. 

Haan mig ikke, Henrik. 

Henrik. 
Jeg foretrak at skydes med ham. 

Smiler bittert. 

Anna 

som fer. 

Og hvad saa? 

Henrik. 
Han kom til at skyde for tidligt. Og saa 
var han ovenikøbet saa uheldig ikke at ramme. 

Anna. 
Og saa? 

Henrik. 
Saa jog Ring ham paa Døren. 

Gaar hen over Gulvet. 

Anna 

staar i stærk indre Bevægelse, men med en underlig udvendig Ro . 
Der er kommet noget ligesom forstenet over hende. Hun sparger , 
somom det halvvejs var af Heflighed hun fortsatte Samtalen. 

Og Du — skød ikke. 

Henrik 

sættende sig ved Bordet med Ryggen mod Anna. 

Nej. 

Anna. 
Hvorfor ikke? 

Henrik. 
Ring vilde ikke have det. 

Anna 

tager Pistolerne og undersøger dem. 

Henrik 

smiler bittert. 

Du tror mig nok ikke? 

Anna, 

der begynder ligesom at vaagne igen. 

Jo — jeg tror Dig. Jeg tror Dig. 
Men — Henrik — vil Du nogensinde kunne 
tro mig? 

Henrik. 
Jeg véd det ikke. 

Anna. 
Og vil Du nogensinde kunne tilgive mig? 

Henrik. 
Tilgive! Jeg tror kun man kan tilgive det, 
man kan glemme. 

Anna. 
Og Du vil aldrig kunne glemme, hvad jeg 
har gjort imod Dig? 



Nej. 



Aldrig? 



Nej. 



Henrik. 

Anna. 

Henrik. 

Hen for sig. 

Maaske engang om lang, lang Tid der vil 
kunne gaa Uger og Maaneder med, hvor det 
bliver borte, men glemme det helt, glemme det 
saadan, at det aldrig mere kan dukke frem — 
det vil jeg ikke kunne. 

Anna 

efter en lang Pavse. 

Jeg sagde idag, at jeg aldrig havde holdt 
rigtig af Dig, aldrig elsket Dig. 

Henrik 

nikker. 

Anna. 
Det var ikke sandt. Det var sagt i Op- 
hidselse. Jeg har elsket Dig, husk det, Henrik, 
naar, — — — naar vi ikke mere er sammen. 

Henrik 

nikker langsomt. 

Anna. 
Husk, at jeg holdt af Dig, dengang jeg var 
mig selv, og glem — hvis Du kan — den Tid, 
da jeg ikke længere var det. Tager pistolen. Og 
tænk saa ikke paa mig med Vrede. Jeg blev 
jo straffet, Henrik, straffet og ydmyget. Jeg 

skammede mig baade over mig selv og — over 
ham. 

Henrik. 
Stakkels Anna! 

Anna. 
Og prøv saa alligevel paa at tilgive mig. 

Spænder Hanen og retter Pistolen mod sit Bryst. 

Henrik, 

der herer Knikket, vender sig i et Spring og slaar Pistolen ud af 

Haanden paa hende. 
Nogle Sekunder staar han som lammet og stirrer paa hende. 

Anna 

har i det ferste øjeblik medt hans Blik med Raseri og Trods; nu vakler 
hun og stetter sig mod Bordet, mens hendes øjne flakker forvirret om. 

Henrik 

hæst. 

Anna ! 

Anna 

i stærk Ophidselse. 

Du skulde ha' ladt mig dø! 

Henrik. 
Anna! Hvor kunde Du gøre det? 

Anna. 
Du skulde ha ladt mig dø! 

Henrik. 
Det bliver vel, som vi fortjener det — 

Anna. 
Vi! 

Sér et Sekund paa Henrik — derpaa ligefrem. 

Du havde fortjent — en bedre Hustru. 

Henrik. 
Det stoler jeg ogsaa paa, at jeg faar. 

— Tæppet falder. ~ 

